TADIĆ I VOLEBEK O POLOŽAJU NACIONALNIH MANJINA\nBEOGRAD, 21. marta (Tanjug) Predsednik Srbije Boris Tadić razgovarao je sa visokim komesarom za nacionalne manjine misije OEBSa Knutom Volebekom o položaju nacionalnih manjina u Srbiji i istakao da će Srbija nastaviti da primenjuje najviše standarde u zaštiti prava nacionalnih manjina.\nU saopštenju pres službe predsednika Srbije navedeno je da je Tadić sa visokim komesarom za nacionalne manjine misije OEBSa Volebekom juče razgovarao o položaju nacionalnih manjina u Srbiji.\n"Predsednik Srbije istakao je da će naša zemlja nastaviti da poštuje svoje međunarodne obaveze i da primenjuje najviše standarde u zaštiti prava nacionalnih manjina", navedeno je u saopštenju.\nTadić i Volebek su, kako je saopšteno, razgovarali i o značaju predsedavanja Srbije OEBSom 2015.\nMINISTAR: POLOŽAJ MANJINA U SRBIJI I RUMUNIJI NEUPOREDIV\nBUKUREŠT, 20. marta 2012. (Beta) Ministar spoljnih poslova Rumunije Kristijan Dijakonesku izjavio je danas u Bukureštu, posle sastanka s mađarskim kolegom Janošom Martonjijem, da je besmisleno porediti situaciju mađarske manjine u Rumumiji i rumunske manjine u Srbiji, prenela je agencija Mediafaks.\n"Razlika je apsolutno evidentna jer se trenutno nalazimo u fazi ohrabrivanja vlasti u Beogradu da dozvole samoidentifikovanje rumunske manjine na teritoriji Srbiji, a svako poređenje je bez smisla", rekao je Dijakonesku na pitanje novinara i dodao da su "situacije veoma različite".\nDijakonesku je naveo da je nedavno u Briselu Rumunija podržavala uspostavljanje mehanizma nadzora ispunjavanja kopenhagenških političkih kriterijuma koji se tiču manjina.\nŠef rumunske diplomatije naglasio je da po pitanju nacionalnih manjina "sasvim normalno da kandidat za članstvo u EU, baš pre dobijanja statusa kandidata dokaže da je ispunio te kriterijume".\n"Stav Rumunije podržavaju Evropska komisija i evropski partneri koji su prihvatili mehanizam nadzora do oktobra i direktno učešće visokog komesara OEBSa za nacionalne manjine i potpisivanje protokola sa srpskom stranom", naveo je rumunski ministar.\nMartonji je dodao da Mađarska ima principijelnu politiku da "svaka nacionalna manjina i zajednica imaju pravo da odlučuju o svojim interesima".\nOn je dodao da se to odnosi na sve nacionalne manjine, na lokalne zajednice koje se nalaze u raznim državama, među kojima i u Srbiji.\nDijakonesku je rekao da Rumunija i Mađarska mogu biti primer saradnje u oblasti nacionalnih manjina. Dijakonesku i Martonji razgovarali su danas o strateškom partnerstvu, o ekonomskoj i prekograničnoj saradnji, kao i u saradnji u polju energenata.\nNa evropskom planu, Rumunija i Mađarska imaju zajedničke projekte u okviru nove Finansijske perspektive 20142020, evropske politike u poljoprivredi, kao i u pogledu proširenja EU, Istočnog susedstva i Evropske strategije za region Dunava.\nHAMARBERG: UTVRĐIVANJE ISTINE KLJUČ ZA POMIRENJE U REGIONU\nBEOGRAD, 20. marta 2012. (Beta) Komesar Saveta Evrope za ljudska prava Tomas Hamarberg izrazio je danas nadu da će političari na Balkanu podržati inicijativu za formiranje regionalne komisije za istinu i pomirenje kako bi se utvrdile činjenice o ratu u SFRJ i podstaklo pomirenje.\n"Važno je da postoji zajednička procena šta se desilo u regionu. Dobro je pokušati ustanoviti šta se stvarno desilo, činjenice", rekao je Hamarberg u intervjuu agenciji Beta.\nHamarberg je rekao da je formiranje komisije za istinu i pomirenje na nivou Zapadnog Balkana važno jer su i zločini počinjeni tokom ratova 1990tih bili "regionalni".\nOn je rekao da "zna da već postoji određeno političko protivljenje toj inicijativi" jer će, dodao je, "naravno uvek biti različitih interpretacija činjenica".\n"Iako postoje različita mišljenja, nadam se da će političari shvatiti zajedničku potrebu da se utvrdi šta se stvarno desilo, da se uspostave osnovne činjenice, a tako i sama osnova za obrazovanje budućih generacija i pomirenje", ukazao je Hamarberg.\nNa pitanje da li je pokretanje regionalne komisije o istini i pomirenju realno, Hamrberg je rekao da ni u drugim delovima sveta gde su ustanovljenje slične komisije to nije bilo realno dok nije zaživelo.\nKomesar Saveta Evrope je ocenio da je u poslednjih 20 godina u regionu postignut određeni napredak po pitanju pomirenja, naročito kada se radi o razjašnjenju činjenica u veza sa nestalima.\nKaao pozitivne korake on je ocenio i one koje su u poslednje vreme preduzeli predsednici Srbije i Hrvatske (Boris Tadić i Ivo Josipović), uključujući i odlaske u Srebrenicu i Vukovar.\n"To što su zajednički izrazili žaljenje zbog onog što se desilo, bilo je veoma važno porodicama žrtava, i mislim da je potrebno još akcija tog tipa da bi se pokazalo da se ono što se desilo ne može prihvatiti, i da se ne sme ponoviti u budućnosti", poručio je Hamarberg.\n"Mislim da je tužno videti da kada neko bude uhapšen i izveden pred sud zbog sumnje da je počinio ratni zločin, ta osoba bude smatrana herojem, pre nego osumnjičenim. I ako se njegova krivica dokaže, ta osoba nije heroj, ona je kriminalac", istakao je Hamarberg.\n"I tužan sam da vidim da dolazi do nesporazuma kada se radi o ovome. Ljudi brkaju individualnu odgovornost sa celim etničkim ili verskim grupama. Mi ne optužujemo nikakvu grupu ljudi, već smatramo da pojedinci koji su počinili zločine moraju biti privedeni pravdi", dodao je on.\nHamarberg je ukazao da smatra da "te razlike nisu u potpunosti shvaćene u regionu" i naveo da zato "političari treba da ustanu i pomognu ljudima da shvate realnost ovde".\nHamarberg je juče u Sarajevu predložio formiranje regionalne komisije za istinu i pomirenje, što je jedna od preporuka iz njegovog izveštaja "Posleratna pravda i trajni mir u bivšoj Jugoslaviji".\nOn je tom prilikom istakao da "u zemljama bivše Jugoslavije ima previše zločinaca koji su još slobodni", te je zato sačinio izveštaj sa preporukama "kako bi se uspostavila posleratna pravda i trajni mir u bivšoj Jugoslaviji". Hamarberg je, takođe, podržao i inicijativu REKOMa, regionalne i nezavisne komisije sa mandatom da ustanovi i javno iznese činjenice o ratnim zločinima i doprinese rasvetaljavanju sudbine nestalih u ratovima na tlu bivše Jugoslavije.\nU preporukama iz izveštaja komesara Saveta Evrope navodi se da "sudovi na državnom nivou treba da rade "na suzbijanju nekažnjivosti", kao i da treba da se obezbedi adekvatna naknada štete za sve žrtve rata, da se ustanovi i prizna istina i primene institucionalne reforme kao garancija neponavljanja sličnih zločina. Hamarberg je u Skupštini Srbije prisustvovao razgovoru o položaju pravno nevidljivih lica na osnovu izveštaja zaštitnika građana, a prethodno se sastao sa predsednicom Skupštine Slavicom Dejanović, potpredsednikom vlade Ivicom Dačićem i ministarkom pravosuđa Snežanom Malović.\nVOJSKA: BEZBEDNOSNA SITUACIJA U SRBIJI JE STABILNA\nBEOGRAD, 21. marta (Tanjug) Bezbednosna situacija u Srbiji je stabilna, a Vojska Srbije je zadržala dostignuti nivo operativnih i funkcionalnih sposobnosti, ocenjeno je danas na redovnoj godišnjoj analiza operativnih i funkcionalnih sposobnosti Vojske Srbije za 2011.\nNa analizi je naglašeno da i u narednom periodu treba unapređivati osposobljenost i interoperabilnost sa povećanjem broja pripadnika Vojske u mirovnim misijama.\nAnaliza je organizovan u Domu Garde na Topčideru, a uz ministra odbrane Dragana Šutanovca i načelnik Generalštaba Vojske Srbije generalpotpukovnika Ljubišu Dikovića, skupu su prisustvovale najodgovornije starešine Ministarstva odbrane i Vojske Srbije.\n"Pored bezbednosne situacije u zemlji i okruženju, sagledani su postignuti rezultati u izgradnji i održavanju operativnih i funkcionalnih sposobnosti Vojske Srbije za prošlu godinu, kao i druga pitanja koja utiču na održzavanje i razvijanje sposobnosti Vojske Srbije", saopštilo je Ministarstvo odbrane.\n"Ocenjeno je da je bezbednosna situacija u Srbiji stabilna i da je Vojska Srbije zadržala dostignuti nivo operativnih i funkcionalnih sposobnosti", navodi se u saopštenju.\nDodaje se da je na analizi ocenjeno da "i u narednom periodu treba unapređivati osposobljenost i interoperabilnost sa povećanjem broja pripadnika Vojske u multinacionalnim operacijama".\nINSTRUKCIJA VLADE O UČEŠĆU NA SKUPOVIMA SA KOSOVOM\nBEOGRAD, 20. marta 2012. (Beta) Predstavnici Srbije će prisustvovati regionalnim skupovima na kojima ispred delegacije privremenih institucija Prištine stoji tabla na kojoj je ispisano "Kosovo *", a ispod, na istoj tabli, tekst fusnote usvojen u dijalogu Beograda i Prištine, saopšteno je danas iz Vlade Srbije.\nDelegacija Srbije će insistirati da se obezbedi prisutvo UNMIKa svim sastancima foruma čiji je potpisnik UNMIK.\nMIHAJLOVIĆ: NAREDNIH DANA VLADA KONTAKTIRA UNMIK\nBEOGRAD, 20. marta (Tanjug) Direktor vladine Kancelarije za saradnju sa medijima Milivoje Mihajlović izjavio je danas Tanjugu da će narednih dana Vlada Srbije uputiti pismo Unmiku u vezi sa sprovođenjem lokalnih izbora na Kosovu i Metohiji.\n"Vlada će kontaktirati Unmik u vezi sa izborima, jer su oni raspisani na celoj teritoriji Srbije. Kosovo i Metohija su pod protektoratom Ujedinjenih nacija i zato je neophodno da sa njima kontaktiramo i to će se dogoditi u narednim danima", objasnio je Mihajlović.\nPredsednica parlamenta Slavica Đukić Dejanović raspisla je 13. marta lokalne izbore u Srbiji, koji će, kako je precizirala, biti održani tamo gde nije istekao mandat lokalnim samoupravama.\nNa Kosovu i Metohiji neće biti održani izbori u Prištini, Peći, Leposaviću, Kosovskoj Mitrovici i Novom Brdu. Predsednica parlamenta je tada navela da će Vlada Srbije u saradnji sa Unmikom preduzeti sve neophodne radnje u vezi sa sprovodnjeme izbora na Kosovu i Metohiji.\nEŠTON: DIJALOG BEOGRAD PRIŠTINA OD ISTORIJSKE VAŽNOSTI\nBRISEL, 20. marta 2012. (Beta) Visoka predstavnica Evropske unije Ketrin Ešton ocenila je danas, u Briselu, da je ono što je dosad isposlovano u dijalogu BeogradPriština "od istorijskog značaja", iako ima "i onih koji ne žele da to uspe".\nKetrin Ešton je, u razgovoru s članovima Spoljnopolitičkog odbora Evropskog parlamenta, želela da oda priznanje srpskom predsedniku Borisu Tadiću, kao i kosovskom premijeru Hašimu Tačiju za "ličnu političku predanost" napretku u dijalogu BeogradPriština.\nVisoka predstavnica za spoljnu politiku i bezbednost EU je stavila do znanja da pet državačlanica EU koje ne priznaju samoproglašenu nezavisnost "same iz sopstvenih razloga odlučuju o tome" i naglasila da je za nju važno da odnosi jačaju i da je "budućnost Kosova da bude deo EU".\n"Važnost dijaloga SrbijaKosovo je takva da ono što smo dosad isposlovali jeste od istorijskog značaja", navela je visoka predstavnica EU.\nI, dodala je, "znamo da je put ka primeni (rezultata dijaloga) popločan teškoćama, znamo da ima onih koji ne žele da to uspe". Ketrin Ešton je predočila da je "jasno da će za to biti nužno dosta napora i ta nastojanja moramo usmeriti ka nastavku" dijaloga.\n"Mi odajemo priznanje predsedniku (Srbije Borisu) Tadiću i premijeru(Kosova Hašimu) Tačiju, jer je njihova lična politička predanost bila suštinski važna da se moglo ići napred", kazala je. "A za Evropsku uniju je od ogromnog značaja da se nastave odnosi s njima oboma", rekla je visoka predstavnica EU.\n"Mi smo, kad je reč o premijeru Tačiju, bili veoma naklonjeni da unapredimo neke oblasti od posebnog interesa, kao što je trgovina", navela je Ketrin Ešton.\nIzveštač EP za Kosovo, austrijska poslanica Ulrike Lunaček je rekla da je "zabrinuta zbog toga što Evropska unija još nije dovoljno jedinstvena i što pet državačlanica Unije još uvek ne priznaju nezavisnost Kosova" i zatražila od visoke predstavnice EU da kaže "šta je učinila da tih pet zemalja privoli na priznavanje" Kosova. Ketrin Ešton je uzvratila da, kad je reč o nekim državamačlanicama i pitanju priznavanja Kosova, "one su te koje odlučuju o tome".\n"A moj je cilj", dodala je ona, "da obezbedim da odnosi s Kosovom stalno jačaju, kao i da je njihova budućnost da postanu deo Evropske unije".\n"I oko toga postoji saglasnost svih dvadesetsedam zemaljačlanica EU", ukazala je visoka predstavnica EU, napomenuvši da u zaključcima Saveta ministara EU na to nisu stavljene primedbe.\nČlanice EU su saglasne da se "Kosovo približi EU", kazala je i dodala da je uverena da je to od velike koristi. "Pojedine zemlje su odlučile da ne priznaju (Kosovo) i one imaju takođe sopstvene razloge, a moje viđenje je da je budućnost Kosova zajedno s nama", zaključila je Ketrin Ešton.\nŽBOGAR I KRASNIĆI RAZLIČITO O IZBORIMA SRBIJE NA KIM\nPRIŠTINA, 20. marta, (Tanjug) Specijalni predstavnik EU i direktor kancelarije EU na Kosovu Samuel Žbogar smatra da bi OEBS mogao da organizuje parlamentarne izbore Srbije na Kosovu, što, međutim, osporava predsednik kosovske skupštine Jakup Krasnići.\nU saopštenju nakon današnjeg susreta Žbogara i Krasnićija navodi se da je predstavnik EU rekao da Srbija može da održi parlamentarne izbore na Kosovu jer na KiM ima građana koji istovremeno imaju kosovsko i srpsko državljanstvo, dok Krasnići smatra da se parlamentarni izbori ne mogu održati na Kosovu, jer Srbija nije priznala Kosovo.\nŽbogar je rekao da je EU jasno kazala da ne može biti lokalnih izbora Srbije na Kosovu ali da OEBS može da organizuje parlamentarne izbore Srbije na Kosovu, imajući u vidu da na Kosovu ima građana sa dvojnim državljanstvom.\nPozdravljajući stav EU o lokalnim izborima, Krasnići je rekao da su i parlamentarni izbori Srbije na Kosovu neprihvatljivi pošto Srbija nije priznala Kosovo.\n"Zna se evropska praksa, da se izbori dozvoljavaju u drugoj državi, ali da se održavaju u ambasadama tih država", rekao je Krasnići.\nU saopštenju se navodi i da je Žbogar rekao da studija o izvodljivosti treba da se pripremi istovremeno sa izveštajem o progresu, ali je upozorio i da institucije Kosova treba da rade daleko više.\nKOMANDANT KFORA: NEĆEMO DOZVOLITI DESTABILIZACIJU NA SEVERU\nPRIŠTINA, 21. marta 2012. (Beta) Komandant Kfora Erhard Drevs rekao je da se neće dozvoliti pogoršanje bezbednosne situacije na severu Kosova ukoliko i tu budu izbori Srbije 6. maja, prenosi danas prištinski dnevnik Koha ditore.\nDnevnik navodi da je Drevs u utorak u Kačaniku izrazio uverenje da će međunarodni mehanizmi na Kosovu i kosovska vlada uspeti da prebrode svaku moguću situaciju ako budu održani izborima na severu.\nOn je rekao da će Euleks, UNMIK i OEBS učiniti sve da ne dođe do pogoršanja bezbednosnog stanja. Drevs je izrazio uverenje da će i vlada u Prištini "delovati vrlo odmereno i odgovorno".\nJAHJAGA: IZBORI NA SEVERU KOSOVA SU NEPRIHVATLJIVI\nPRIŠTINA, 20. marta 2012. (Beta) Održavanje srpskih izbora na Kosovu je neprihvatljivo, jer se time dovodi u pitanje suverenit i teritorijalni integritet Kosova i doprinosi destabilizaciji zemlje, rekla je danas kosovska predsednica Atifete Jahjaga.\nKosovska predsednica zatražila je od Zarifa da se Unmik uzdrži od stavljanja na stranu organizatora izbora "pošto oni predstavljaju opasan primer i ne doprinose normalizaciji odnosa" između Kosova i Srbije i ugrožavaju mir i stabilnost u regionu.\nBEOGRAD, 21. marta 2012. (Beta) Članovi skupštinskog Odbora za Kosovo i Metohiju raspravljali su danas o pregovorima sa Prištinom održanim od 22. do 24. februara u Briselu, bez prisustva resornog ministra Gorana Bogdanovića i šefa Pregovaračkog tima Beograda Borislav Stefanovića.\nPredsednik Odbora Skupštine Srbije za Kosovo i Metohiju Ljubomir Kragovović obavestio je članove tog tela da su ministar za Koosvo i Metohiju Goran Bogdanović i Borko Stefanović obavestili Odbor da nisu u mogućnosti da prisustvuju današnjoj sednici.\nBoislav Stefanović je u dopisu koji je pročitao Kragović, naveo da ne može da informiše članove tog skupštinskog tela o pregorima sa Prištinom održanim od 22. do 24. februara u Briselu, pošto Vlada Srbije još nije usvojila izveštaj Pregovaračkog tima.\nKragović je pročitao članovima Odbora instrukciju o postupanju delegacije Srbije na regionalnim skupovima koju je Vlada Srbije juče usvojila, a na osnovu Sporazuma o regionalnom predstavljanju, navodeći da je to "dovoljan dokument" da predstavnici vlade budu na sednici i objasne tekst tog sporazuma.\n"Njima je očigledno, skupština i odbor nešto što može da se odlaže u nedogled", ocenio je Kragović.\nPoslanik Demokratske stranke Dragiša Đaković rekao je da je nepojavljivanje predstavnika vlade Srbije na današnjoj sednici "slika i prilika odnosa Srbije prema Kosovu i Metohiji".\n"Neshvatljivo je da se nedeljno šalju dopisi da vlada nije raspravljala, a kad će ne zna se", rekao je on ocenjujući da se radi o opstrukciji i neodgovornosti prema Kosovu i Metohiji i ljudima koji žive tamo.\nPoslanik Demokratske stranke Srbije (DS S) Vladimir Milentijević rekao je da se država odriče Kosova i Metohije i da to više niko ne skriva.\n"U izbornim kampanjama se više ni deklarativno ne spominje Kosovo i Metohija", kazao je on, optužujući vlast da je prodala Kosovo za kandidaturu za članstvo u Evropskoj uniji.\nŠef poslaničke grupe DS S Miloš Aligrudić rekao je da su ciljevi prioriteti vlasti formalni put evrointegracija "po svaku cenu" i upitao kako je moguće da vlada još nije usvojila izveštaj o pregovorima održanim od 22. do 24. februara u Briselu.\nPUSIĆ: HRVATSKA ĆE PODRŽATI LITVANIJU, A NE JEREMIĆA\nZAGREB, 21. marta 2012. (Beta) Ministarka spoljnih i evropskih poslova Hrvatske Vesna Pusić izjavila je danas da će Hrvatska podržati kandidata Litvanije za predsednika Generalne skupštine Ujedinjenih nacija. "Hrvatska je obećala da će podržati Litvaniju i svoje se reči drži", rekla je Pusić novinarima tokom posete SAD, prenose jutros hrvatski mediji.\nNa pitanje novinara o kandidaturi ministra spoljnih poslova Srbije Vuka Jeremića, ona je rekla da je njegova kandidatura kasno istaknuta, dok je Litvanija to učinila još 2004. a od pre godinu dana lobira među članicama UN. Pusić je dodala da je o stavu svoje zemlje već obavestila Jeremića.\nJeremić je krajem januara potvrdio da je kandidat za predsedavajućeg narednog, 67. zasedanja Generalne skupštine UN. Predsedavajući Generalne skupštine UN bira se na godinu dana u skladu sa nepisanim pravilom rotacije po regionalnom principu po kojem svake godine kandidata predlaže jedna od pet grupa zemalja. Ovog puta predsedavajućeg kandiduje istočnoevropska grupa koju čine 23 zemlje, uključujući sve bivše jugoslovenske republike.\nUobičajeno je da grupa zemalja koja je na redu, predloži jednog, zajedničkog kandidata za predsedavajućeg, ali to nije pravilo.\nNovi predsedavajući bira se obično tri meseca pre početka narednog zasedanja Generalne skupštine kojim treba da predsedava, što znači u junu.\nCRNA GORA I SRBIJA POTPISALE SPORAZUME O SARADNJI U AGRARU\nPODGORICA, 20. marta 2012.(Beta) Ministri poljoprivrede Crne Gore i Srbije Tarzan Milosević i Dušan Petrović potpisali su danas u Budvi međudržavne sporazume o saradnji u oblasti veterine, zdravstvene zaštite bilja i o međusobnom priznavanju i prihvatanju dokaza o ispunjenosti propisanih uslova o hrani. Sporazumi su potpisani na Međunarodnom sajmu hrane koji je danas otvorio crnogorski premijer Igor Lukšić.\nLukšić je istakao opređeljenje Crne Gore za organsku proizvodnju hrane i najavio je nove investicije u poljoprivredu. Crnogorski premijer je naveo da je Vlada Crne Gore 2011. godine podržala 300 investicionih projekata za razvoj poljoprivrednih gazdinstava.\nJOSIPOVIĆ PODRŽAO REGIONALNE BIZNIS INICIJATIVE\nZAGREB, 21. marta (Tanjug) Predsednik Hrvatske Ivo Josipović razgovarao je danas sa delegacijom Upravnog odbora Samita 100 biznis lidera jugoistočne Evrope o podršci daljoj poslovnoj integraciji i stvaranju boljih privrednih i životnih uslova u regionu.\nNa sastanku, kojem su prisustvovali i predstavnici Srpske asocijacije menadžera i nekih od najuspešnijih srpskih kompanija, istaknuto je da postoji potrebna politička podrška regionalnim poslovnim inicijativama i da saradnja kompanija jugoistočne Evrope, posebno na trećim tržištima, ima ogroman potencijal. Predsednik Josipović je nakon sastanka novinarima izjavio da su prvi rezultati Samita 100 ohrabrujući i da svakako treba podržati nastojanja privrednika da uspostave prekograničnu saradnju.\n"Iskustvo je pokazalo da pojedinačne firme iz našeg regiona nisu uspevale da budu dovoljno konkurentne na zahtevnim tržištima, a da zajedničkim snagama i znanjem mogu biti uspešan konkurent najvećim svetskim kompanijama", rekao je Josipović.\nPredsedniku Josipoviću danas je predstavljen prvi konkretan rezultat Samita 100: osnivanje slovenačkosrpskog građevinskog konzorcijuma "Feniks", koji je inicijalno okupio više od 40 srpskih i slovenačkih preduzeća sa ciljem saradnje i zajedničkog nastupa na trećim tržištima (Rusiji, istočnoj i jugoistočnoj Europi i na Bliskom i Srednjem Istoku).\nIniciatori projekta su srpski "PSP Farman" i slovenačka korporacija "Hidria", a danas u Zagrebu su i neke hrvatske kompanije izrazile interesovanje da se pridruže konzorcijumu.\nPoslove koji će bili dostupni takvom konzorcijumu Josipovć je opisao kao veliki kolač u kojem svako od učesnika može da dobije svoj deo.\nDanašnji sastanak je održan na inicijativu organizatora Samita 100 Srpske asocijacije menadžera, Hrvatskog udruženja poslodavaca i Udruženja menadžera Slovenije kao nastavak dijaloga poslovnih i političkih lidera regiona započetog na Samitu 100 biznis lidera u Aranđelovcu u oktobru 2011. godine.\nSusret sa predsednikom Josipovićem bio je treći u nizu sastanaka koji su, radi obezbeđivanja dalje političke podrške ovoj inicijativi, organizovani sa predsednikom Slovenije Danilom Tirkom, u novembru 2011. godine, i predsednikom Srbije Borisom Tadićem, u januaru ove godine.\nPredsednici Tadić i Tirk su na sastancima iskazali bezrezervnu podršku inicijativi za dalje biznis integracije, kao i svim konkretnim projektima saradnje kompanija regiona koji će doprineti konkurentnijem regionu, boljim proizvodima i uslugama građanima, ali i uspešnijem nastupu na trećim tržištima.\nOni su takođe prihvatili poziv partnerskih organizacija da budu pokrovitelji drugog Samita 100, koji će u oktobru biti organizovan u Beogradu.\nU delegaciji koja se sastala sa Josipovićem bili su članovi regionalnog Upravnog odbora Samita 100: Branko Radujko, Bojan Radun, Maja Piščević, Franjo Bobinac, Iztok Seljak, Sonja Šmuc, Duško Knežević, Živko Mukaetov, Ivan Ergović, Damir Kuštrak, Davor Majetić, Miša Lukić i Jelena Radulović.\nSamit 100 biznis lidera jugoistočne Evrope Dogovor za novo doba, koji je na jednom mestu okupio poslovne lidera iz Srbije, Hrvatske, Slovenije, Bosne i Hercegovine, Makedonije i Crne Gore, prvi put je održan u hotelu "Izvor" u Aranđelovcu 6. i 7. oktobra 2011. godine.\nTo je bio prvi pokušaj da se na jednom mestu okupe biznis lideri svih zemalja regiona sa idejom da se artikuliše glas i interes privrede i da kroz konstruktivan dijalog sa političkim liderima doprinese stvaranju konkurentnijeg regiona i boljih privrednih i životnih uslova na ovim prostorima.\nPRIVREDNICI PREDVODNICI REGIONALNIH POSLOVNIH INICIJAVA\nZAGREB, 21. marta (Tanjug) Predstavnici Srpske asocijacije menadžera i nekih od najuspešnijih srpskih kompanija, koji su danas u Zagrebu razgovarali sa predsednikom Hrvatske Ivom Josipovićem, ocenili su da postoji sinergija ekonomskih i političkih interesa da države regiona sarađuju na svim poljima.\nPredsednik Upravnog odbora Samita 100 Branko Radujko izjavio je Tanjugu da i političari i privrednici u svetu danas traže rešenja za izlazak iz krize, i da se najčešće kao recept preporučuje kombinacija štednje i investicija, što je primenljivo i na region jugoistočne Evrope.\n"Kao što štedimo u našim kompanijama, tako se trudimo i da nađemo prostor da investiramo, i sve više su kompanije sa ovih prostora upućene na saradnju kako bi zajednički konkurisale velikim globalnim kompanijama i da bi našle prostor da zajednički dobiju poslove na trećim tržištima", rekao je Radujko.\nOn je podsetio da je Samit 100, kao regionalna inicijativa privrednika, nastao upravo da bi se poboljšala međusoba trgovinska razmena i stvorio forum u kojem bi privrednici mogli da dogovoraju zajednički nastup na trećim tržištima.\n"Postoji sinergija interesa i samih kompanija i društava u celini, pa i političkih lidera, da se pronalaze novi poslovi, stvaraju nove vrednosti, zapošljavaju ljudi, a to do jednog momenta možete samostalno, a onda u nekom momentu morate da pronađete partnere u susednim zemljama", objasnio je Radujko.\nOn je podsetio da je, nakon prvog Foruma 100, održanog jesenas u Aranđelovcu, osnovan konzorcijum 35 kompanija iz Srbije i Slovenije nazvan "Feks", i izrazio očekivanje da će do sledećeg samita, koji će u oktobru biti održan u Beogradu, biti moguće pokrenuti još neke zajedničke projekte.\n"Ovakav forum je svakako mesto da se ljudi prepoznaju i dođu do zajedničkih ideja i projekata. Verujem da će, kao što je to bilo moguće u oblasti građevine, to biti moguće i u oblasti poljoprivrede, farmacije ili informacionokomunikacionih tehnologija", rekao je Radujko, koji je i generalni direktor "Telekoma". Izvršna direktorka i predsednica Upravnog odbora Srpske asocijacije menadžera Maja Piščević podsetila je da je susret sa Josipovićem bio treći u nizu susreta sa predsednicima država regiona, ali i treći susret privrednika nakon prvog Samita 100 koji je održan u oktobru prošle godine.\n"Uspostavili smo dobru dinamiku i dobili pokroviteljstvo sva tri predsednika, povezali krug privednika iz čitavog regiona, jer ovo je ozbiljno tržište koje još uvek govori istim jezikom, i pokušavamo da sada održimo momentum za sledeći samit koji će u oktobru biti održan u Beogradu, upravo kako 'Feniks' ne bi bio jedina inicijativa", rekla je Piščević agenciji Tanjug.\nPrema njenim rečima, Samit 100 je platforma za povezivanje u mnogim drugim oblastima privrede možda najpre u poljoprivredi i telekomunikacijama.\nPredsednik Srpske asocijacije menadžera i izvršni direktor kompanije "Nektar" Bojan Radun ukazao je da, i pored pozitive promene klime za poslovnu saradnju u regionu, i dalje postoje prepreke koje, međutim, mogu upravo biti otklonjene uz političku podršku.\nKao jedan od ključnih problema Radun je naveo nedovoljnu mobilnost radne snage.\n"Kada želite nekog menadžera da preselite iz jedne države u drugu i da on tamo za vas obavlja neku važnu funkciju, procedure za dobijanje papira su komplikovane i spore. Svako usporavanje biznisa i odluka mnogo košta i to je ozbijna prepreka koju, ako imamo podršku političara, možemo brzo da otklonimo", izjavo je Radun Tanjugu.\nOn je istakao da je, kao predsednik Srpske asocijacije menadžera, vema zadovoljan reakcijom predsednika i političkog vrha država u regionu, ali i upozorio da nastojanja privrednika neće dati rezultat preko noći. "Ako se ne bude radilo, nikada neće ni biti rezultata. Kada vidimo koliko se povećalo interesovanje za novi Samit 100 vidimo i kako se klima menja. To jeste spor proces jer smo klimu dugo kvarili, ali idemo krupnim koracima ka boljem", konstatovao je Radun.\nTADIĆ: STOTINE INVESTICIJA KAO SVAROVSKI OTVARA PERSPEKTIVU\nBEOGRAD, 20. marta (Tanjug) Predsednik Srbije Boris Tadić izrazio je danas zadovoljstvo što će austrijska kompanija Svarovski podići novu fabriku u Subotici ulažući 21 milion evra i zapošljavajući 550 ljudi i dodao da je to još jedan dokaz unapređenja austrijskosrpskih odnosa.\n"Štotine investicija kao što je Svarovski obezbeđuju perspektivu za hiljade ljudi u Srbiji, ali i ljudi u Srbiji moraju da preuzmu inicijativu za pokretanje biznisa", rekao je Tadić na potpisivanju dva ugovora koji omogućavaju početak poslovanja ugledne austrijske kompanije za proizvodnju nakita.\nTadih je naglasio da je kompanija Svarovski počela kao porodični biznis da bi danas postala svetski lider u proizvodnji nakita i da to treba da bude "neka vrsta uputstva i ohrabrenja" srpskim preduzetnicima da je moguće od malog preduzeća stvoriti kompaniju svetskog ugleda, ako se u poslovanje krene hrabro i inventivno. Predsednik Srbije je posebno istakao značaj činjenice da će kompanija zaposliti 550 ljudi i dodao da se nada da će Svarovski proširiti svoje operacije u Subotici ili u nekom drugom gradu u Srbiji.\n"Srbija je još jednom pokazala svoju konkurentnost za privlačenje investicija i otvaranje radnih mesta. To je plod iscrpnog rada ove vlade i insitutucija. Nikada nismo prestali da pregovaramo sa investitorima i sada na kraju mandata otkrivaju se mnoga rešenja koja treba da unaprede život ljudi", rekao je Tadić. On je ukazao da do potpisivanje ugovora dolazi svega nekoliko dana pre dolaska austrijskog predsednika Hajnca Fišera u Beograd.\n"Srbija i Austrija stalno dograđuju svoje odnose. Austrija neosporno podržava Srbiju na njenom putu ka EU", rekao je Tadić i dodao da je Austrija to je činila kad je reč o statusu kandidata Srbije za EU i da će to činiti i u budućim koracima.\nPredsednik Srbije je naveo i da Austrija značajno, i politički i investiciono, pomaže Srbiji da izgradi civilno i efikasno društvo poput austrijskog. "Mnogo toga možemo da naučimo od Austrije", poručio je Tadić.\nObraćajući se predstavnicima austijske kompanije Svarovski predsednik je rekao: "Hvala vam što se došli u Srbiju i nadam se da nećete ni odlaziti." Predsednik upravnog odbora kompaniej Svarovski Markus Langes Svarovski i ministar ekonomije Srbije Nebojša Ćirić potpisali su ugovor o dodeljivanju sredstava za direktne investicije, dok su ugovor o otuđivanju građevinskog zemljišta potpisali gradonačelnik Subotice Saša Vučinić i Langešvarovski.\nCeremoniji je prisustvovao i premijer Srbije Mirko Cvetković, ministar životne sredine, rudarstva i prostornog planiranja Oliver Dulić i austrijski ambasador Klemens Koja.\nEPS POKRECE SNAŽAN INVESTICIONI CIKLUS U OBNOVLJIVE IZVORE\nBEOGRAD, 21. marta (Tanjug) Elektroprivreda Srbije potpisala je danas Memorandum o razumevanju sa predstavnicima španskih kompanija za proizvodnju struje iz obnovljivih izvora energije, čcime započinje snažan investicioni ciklus EPSa u obnovljive izvore energije.\nObnovljivi izvori energije su veliki potencijal Srbije koji narednih godina treba da bude iskorišćen, izjavio je ministar poljoprivrede, trgovine, šumarstva i vodoprivrede Dušan Petrović, koji je prisustvovao potpisivanju memoranduma.\nU narednom periodu možemo napraviti veliki napredak u prozivodnji struje iz malih hidroelektrana, energije vetra, biomase i solarne energije, rekao je Petrović i naveo da je potencijal biomase u Srbiji procenjen na oko 2,7 miliona tona ekvivalentne nafte.\nIskorišćenjem tog prirodnog potencijala u energetske svrhe mogli bismo značajno da smanjimo platnobilansni deficit i da zapolimo veliki broj ljudi, napomenuo je Petrović.\nEPS pokreće snažan investicioni ciklus u oblasti obnovljivih izvora energije, u iskorišćenje malih vodotokova i rehabilitaciju 23 male hidrolektrane, u koje će biti uloženo oko 45 miliona evra iz kredita Evropske banke za obnovu i razvoj, naveo je generalni direktor EPSa Dragomir Marković.\nOn je rekao da će EPS sa konzorcijumom španskih kompanija razmotriti lokacije za izgradnju novih mini hidroelektrana u Srbiji, s obzirom na preostali raspoloživi potencijal vodotokova, posebno na rekama Ibar i Velika Morava, kao i da će sarađivati na iskorišćavanju solarne energije, ali da je još rano govoriti o konkretnim projektima i broju megavata koji će se zajednički proizvoditi.\nMarković je najavio da će uskoro biti potpisani i memorandumi o saradnji EPSa sa kanadskim i američkim kompanijama u sektoru obnovljivih izvora energije.\nObnovljivi izvori su oblast koja može da privuče strane investicije i da se na taj način uvedu savremene tehnologije u Srbiji, kazao je Marković i precizirao da će ti projekti moći da budu realizovani na tri načina kroz samostalne investicije zainteresovanih kompanija, njihovim učešćem na tenderima EPSa i formiranjem zajedničkih kompanija za EPSom.\nUkoliko bi Srbija iskoristila potencijal biomase u energetske svrhe, u toj oblasti bi moglo da bude zaposleno oko 10.000 ljudi i posredno još nekoliko hiljada u pratećim delatnostima, kazao je savetnik premijera Srbije za energetiku Petar Škundrić i naveo da biomasa obuhvata oko 62 odsto celokupnog potencijala obnovljivih izvora energije, zatim slede hidropotencijal i sunčeva energije, geotermalna i energija vetra. On je podsetio da Srbija u saradnji sa Italijom i Republikom Srpskom već realizuje veliki projekat za dobijanje "čiste energije" na Ibru i srednjoj Drini.\n"Formirano je zajedničko preduzeće i očekujem da će tokom ove godine biti postavljen kamen temeljac za dve elektrane Ibru", precizirao je Škundrić.\nOn je naveo da je Ministartsvo energetike izdalo oko 150 energetskih dozvola za izgradnju malih hidroelektrana u Srbiji ukupnog kapaciteta oko 150 megavata instalisane snage, kao i 12 dozvola za iskorišćenje energije vetra ukupne snage 1.400 megavata i nekoliko dozvola za elektrane na biomasu, zbog čaga u toj oblasti postoji veliki potencijal za ulaganje. U konzorcijumu španskih kompanija su "SubkoBiniluka" (SubcoBiniluca),"lider u tehnologiji i proizvodnji solarne energije, Grupo Labaro", koja se bavi projektovanjem i izgradnjom objekata za upravljanje otpadom i "Enerdži risorsiz" (Energy Resources), investiciona kompanija specijalizovana za male hidroelektrane, a sve one su u Beogradu predstavile svoje delatnosti.


Predstava "Ubiti Zorana Đinđića" premijerno u Zrenjaninu\nPredstava „Ubiti Zorana Đinđića“ premijerno u Zrenjaninu\nObjavljeno 10.02.2013. u 04h\nZrenjaninska premijera predstave „Ubiti Zorana Đinđića“ u produkciji Studentskog kulturnog centra Novi Sad, biće izvedena 26. februara u Narodnom pozorištu „Toša Jovanović“, u 22 časa. Izvođenje predstave, pored novosadskog SKC-a, organizuju pokret Novi Optimizam i Radio-televizija Vojvodine.\n„Jovana Stipić, Nikola Đuričko, Bojan Dimitrijević Pikac, Emina Elor, Igor Filipović i Miljana Makević igraju i političare i kriminalce, ruše granice pristojnosti i predstavljaju našu realnost. Kroz predstavu se na kratko pojavljuju i svedoci atentata, ali i službenici agencije za privatizaciju koji žele da kupe Aleju velikana. Publika će moći da vidi i Đurička kako gusla, a songovi su tu da ublaže reči koje bi bilo još teže izgovoriti bez muzike.\nPredstava “Ubiti Zorana Đinđića” govori o 5. oktobru, periodu malo pre i posle ubistva, odnosno pripremu za ubistvo političara i period posle toga. Planiranje ubistva je uvertira u samu predstavu, kada se sreću Đinđić i Legija, a političar naglas razmišlja – da li smem da mu verujem? Srpska politička kuhinja spremila je za nas ubistvo premijera na brutalan način. Plan je da se meta uspori povredom na fudbalskoj utakmici, pokvare kamere, angažuje snajperista oštrog oka i prazne glave, jer neko mora da obavi prljav posao…“\nIzvođenju predstave prethodiće tribina u Pozorišnom klubu „Zeleno zvono“ – „Đinđić kao mitski heroj – 10 godina od ubistva Dr Zorana Đinđića“, na kojoj će govoriti istoričarka Latinka Perović, profesor političke psihologije Mikloš Biro, reditelj predstave Zlatko Paković, a u ulozi moderatora biće producent SKCNS-a Jovan Gvero i urednik Kikindskih novina Željko Bodrožić. Početak tribine je u 20 časova.\nNa programu Kulturnog centra Zrenjanina: tribine,…\nTagovi:Latinka Perović, predstava, premijera, SKC, tribina, Zoran Đinđić


Čanak: Srce Srbije danas je u inostranstvu | Autonomija\n"Uskoro neće biti ni ko da gradi, ni ko da nas leči, ni ko da zaradi za penzije"\nPredsednički kandidat Lige socijaldemokrata Vojvodine (LSV) Nenad Čanak izjavio je danas da je, zbog masovnog odlaska mladih iz zemlje, srce Srbije danas u inostranstvu.\n„Srbiju je za deset godina napustilo više od 300.000 mladih ljudi. Odlaze lekari, inženjeri, profesori i sa sobom odvode porodice i decu, jer ovde ne vide perspektivu. Uskoro neće biti ni ko da gradi, ni ko da nas leči, ni ko da zaradi za penzije. Srce Srbije je danas u inostranstvu“, ocenio je Čanak.\nU pisanoj izjavi, lider LSV je rekao da se mladi koji ostaju u zemlji sele u nekoliko većih gradova u potrazi za poslom, najviše u Beograd.\n„Zato nam se škole, sela, gradovi i čitavi predeli prazne. Bez istinske decentralizacije zemlje, to se ne može zaustaviti“, navodi se u saopštenju.\nLSV: Prekinuti pauzu u radu parlamenta i sprečiti prodaju zemlje strancima\nPotpredsednik Lige socijaldemokrata Vojvodine (LSV) Branislav Bogaroški ipozvao je danas predsednicu Skupštine Srbije Maju Gojković i ministra poljoprivrede Branislava Nedimovića da prekinu pauzu u radu parlamenta i da se sazove sednica na kojoj bi se onemogućila prodaja obradive zemlje strancima.\n“Budući da odredba Sporazuma o stabilizaciji i pridruživanju EU, koja će strancima omogućiti da u Srbiji kupuju zemlju pod jednakim uslovima kao i naši građani, stupa na snagu 1. septembra, vremena je zaista malo i neophodan je hitan dogovor oko najboljih rešenja koje država može i mora preduzeti”, naveo je Bogaroški u saopštenju za javnost.\nOcenio je da je “dobra vest” to što Nedimović najavljuje donošenje rešenja kojima će to biti sprečeno i dodao da je “loša vest” to što je izgubljeno puno vremena, jer u vladajućoj većini nije bilo političke volje da se prihvate amandmani koje je LSV podneo decembra 2015. godine prilikom usvajanja Zakona o poljoprivrednom zemljištu.\nLSV je tada predložio primenu “slovačkog modela”, koji podrazumeva da stranac može kupiti zemlju pod uslovom da živi deset godina u Slovačkoj, da se tri godine bavi poljoprivredom i da mu nadležni državni organ da neophodnu dozvolu da kupe zemlju.\n“Svaki dan posle 1. septembra bio bi katastrofalan, jer bi strancima zemlja bila jeftina spram njenih cena u EU i ubrzo bismo postali gosti i nadničari na rođenoj zemlji”, ocenio je Bogaroški.


Brnabić: Za sada neće biti uvođenja kovid propusnica na 24 sata - Društvo - Dnevni list Danas\nPočetna » Vesti » Društvo » Brnabić: Za sada neće biti uvođenja kovid propusnica na 24 sata\nPredsednica Vlade Srbije Ana Brnabić je izjavila danas u Kragujevcu da je vakcinacija protiv korona virusa odgovor na pandemiju i da „tu imamo, polako, rast – prešli smo 55 odsto vakcinisanih i to je ono što je najvažnije“.\nBrnabić je na konferenciji za novinare nakon obilaska kragujevačkog preduzeća za distribuciju toplotne energije „Energetika“ rekla da za sada neće biti produženja važenja kovid propusnica na 24 sata.\nOna je na pitanje da li mere protiv epidemije biti pooštrene rekla da „za sada treba u potpunosti da implementirano ovu meru koju imamo i da sve to zaživi“.\n„Pritom mi idemo opet i sa striktnim inspekcijama za ostale mere, za maske na zatvorenom i otvorenom, tamo gde je nemoguće držati distancu“, rekla je Brnabić i najavila da će sledeće nedelje biti održan sastanak Kriznog štaba za suzbijanje epidemije protiv korona virusa.\nNa pitanje da li će đaci preći na onlajn nastavu, Branabić je kazala da Institut „Batut“ drži sastanke sa medicinskim delom Kriznog štaba i sa Ministarstvom prosvete o tome šta bi bile dalje preporuke za školu.\n„Oni će u četvrtak imati još jedan sastanak i onda će Kriznom štabu dati neku svoju preporuku. Očekujem da vidim preporuku. Ono što je meni izuzetno važno i što mislim da ne treba da se menja, a to je svakako da deca od prvog do četvrtog razreda osnovne škole nastave da idu u školu“, kazala je Brnabić.\nPremijerka je dodala da će se razgovarati i sa sindikatima „da se čuje i njihovo mišljenje“, kao i da će se razmatrati mogućnost „da se malo pomeri (školski) raspust“.\nHitnoj pomoći u Kragujevcu najčešće se javljali pacijenti sa povredama\nKragujevac: Izmena režima saobraćaja povodom Dana grada\nAna BrnabićKorona viruskovid propusniceKragujevac\nSport • danas 12:31\nFSS, po prijavi UEFA, kaznio Novi Pazar zbog „sumnje u regularnost utakmice“ sa Radnikom iz Surdulice\nSenćanka Mina Delić dobila poziv za sud zbog decembarskih blokada: Žele da nas zaplaše\nKultura • danas 12:23\n„Ljudi u Glavi“ na promo svirci „Užičkog rok festivala“\nNovinarka i fotografkinja Mina Delić iz Sente dobila je poziv za sud zbog toga što je policija u Senti tereti da je bila organizatorka blokade na mostu u Senti, koja je održana sredinom decembra prošle godine, tokom niza održanih ekoloških protesta u Srbiji.\nEurolitijum Balkan: Opozicioni političari neovlašćeno ušli na parcele kako bi snimili spot\nPrivredno društvo „Eurolitijum Balkan“ saopštilo je da su tokom...\nUsame Zukorlić o ekshumaciji svog oca: Želja za istinom ispred emocija\nTelo Muamera Zukorlića, osnivača Stranke pravde i pomirenja i...\nFHP: Tužilaštvo za ratne zločine sporo, suđenja traju dugo, veličaju se zločinci\nIako je procesuiranje ratnih zločina jedan od prioriteta u...


Nisu samo srpska jezera popularna, u komšiliku eksplozija tražnje kućica za odmor. Prizori nestvarni - Biznis Telegraf.rs\n10/05/21 | 11:52\nNisu samo srpska jezera popularna, u komšiliku eksplozija tražnje kućica za odmor. Prizori nestvarni\nTržište stambenih nekretnina normalizovalo se tek u aprilu\nPotražnja za stanovima za odmor na južnoj obali jezera Balaton i oko jezera Tisza najviše se povećala između januara i aprila, za 86% na prvom području i 76% na drugom, piše poslovni dnevni list Világgazdaság.\nEksplozija potražnje na jezeru Balaton nije iznenađujuća u svetlu trendova iz prethodne godine, a jezero Tisza postaje sve popularnije zbog svoje izvrsne infrastrukture, razvijenih veza s auto-putevima i nižih cena u odnosu na druga odmarališna područja, rekao je vodeći ekonomski stručnjak portala ingatlan.com László Balogh.\nTržište nekretnina na nivou Mađarske se donekle stabilizovalo. Prema procenama posrednika u prometu nekretninama Duna House, u aprilu 2021. u Mađarskoj je završeno oko 13.511 prodaja kuća.\nPosle snažnog naleta u prvom tromesečju, tržište stambenih nekretnina normalizovalo se u aprilu, kaže Duna House. Realizovanih 13.511 transakcija koje je procenio Duna House je u potpunosti u skladu s očekivanim tržišnim cikličnim kretanjima.\nSnimak napadača tokom pucnjave: Strah i histerija na univerzitetu u Rusiji\nU poređenju s 2019. godinom, broj prodaja sada je manji minimalnih 5%, a tržište se više nego udvostručilo u poređenju s najnižom tačkom iz aprila 2021. uzrokovanom prvim valom pandemije COVID-19.\nVideo: Zaronite u ružičasto carstvo: Jato flamingosa u svojoj punoj lepoti\nPropast Evergrande ugrožava i celu Kinu: Kako je propala najveća kompanija za nekretnine\nGde su radnici iz Srbije? U Moskvi haos na tržištu, kupuju građevince jedni od drugih, cene u nebo\nZa njive u Srbiji spremaju samo keš: U Jakovu parcelu platili 25 evra po kvadratnom metru\nGejming industrija u Srbiji skočila 80 odsto: Gde su kod nas gejmeri i frilenseri?\nNa vidiku rešenje za problem Užičana: Obučeni hvatači pasa lutalica koji odmah reaguju i izlaze na teren\nLegendarnog košarkaša Jugoslavije "slomile" emocije na sahrani Dude Ivkovića\nU Beo zoo-vrt stigla najtajanstvenija životinja: Sklonište napušta kad padne mrak, oko celog tela ima oklop


Vesti online / Sport / Košarka / Vujošević: Nanter je teži protivnik nego što mu ime govori\n14:39 >> 15:01h\nŽeli pobedu: Duško Vujošević\n"Želim da naš tim prođe što bolje u ovom takmičenju, zato želim pobedu. Teško je igrati pod imperativom, a mi ćemo biti u takvoj situaciji. Protivnik je mnogo teži nego što mu ime govori. Dosadašnji rezultati su pokazali da niko nema zagarantovanu pobedu, a ovima koji se klade to otežava posao, jer ne mogu da odigraju na sigurno", rekao je Vujošević novinarima u Beogradu.\nVujošević je kazao da Nanter nije ekipa koja ima veliku tradiciju i zato mogu da se kreiraju pogrešne predrasude o toj ekipi.\n"Ako tako krenemo, da prvi put igraju Evroligu, da iz godine u godinu menjaju rang takmičenja... U nekim argumentima procena kvaliteta može da se uzme i utakmica koju su na pripremama igrali sa Crvenom zvezdom, koja je dobila tu utakmicu s 30 razlike, ali to nije isti tim Nantera", rekao je Vujošević.\nTrener crno-belih je istakao da Nanter ima pobednički mentalitet i da je to ekipa koja ima kontinuitet rada.\n"Imaju petoricu stranaca, ali to je ekipa koja igra timski, nema iskakanja... To je šampion Francuske, a Francuska je prvak Evrope. Mi smo šampioni Srbije, države koja je bila sedma u na Evopskom prvenstvu u Sloveniji. Zato moramo da ih maksimalno respektujemo", kazao je Vujošević.\nVujošević je rekao da će Bogdna Bogdanović koji se povredio u meču protiv Zadra biti u timu, da se Nikola Milutinov polako oporavlja od povrede. Trener šampiona Srbije je naveo da očekuje pun Pionir i pozvao navijače da ne prave incidente.\n"Siguran sam da će se meč odigrati u krcatoj dvorani i sportskoj atmosferi. Mi smo u takvoj finansijskoj situaciji da bi svako bacanje predmeta na teren moglo da dovede do sankcionisanja ULEB. To teško možemo da podnesemo. Zato molim navijače da budu smireni i ne bacaju ništa na teren", kazao je Vujošević.\nOn je rekao da karte za parter za sutrašnju utakmicu nisu prodate, koje, kako je dodao, nisu ni malo jeftine, odnosno koje koštaju 2.000 dinara.\n"One nisu predviđene za srednjoškolce, ljude sa slabijim finansijskim mogućnostima, već za one koji vole Partizan, a pritom im je materijalno stanje malo bolje. Iznenadilo me je što dobrostojeći pojedinci traže besplatne ulaznice. To mi nije jasno. Došli smo u situaciju da, kao što je učinila Zvezda pred utakmicu\nsa Lokomotivom, kažemo i mi kako nema besplatnih ulaznica", istakao je Vujošević.\nKošarkaš Partizana Leo Vesterman neveo je da Nanter ima kvalitet, ali da očekuje pobedu.\n"To je jak tim, koji ima dobru hemiju. Biće teška utakmica ali očekujem pobedu... Znam neke igrače, ali zvezda tima je tim. Igraju dugo zajedno i hemija tima je odliča", rekao je Vesterman.


Hag ne pušta Mladića, presuda krajem novembra\nčetvrtak, 18 maj 2017 16:15\nSudsko vijeće Haškog tribunala izreći će krajem novembra prvostepenu presudu nekadašnjem komandantu Glavnog štaba Vojske Republike Srpske generalu Ratku Mladiću, a do tada ga neće pustiti na privremenu slobodu ni zbog liječenja.\nU saopštenju iz Haškog tribunala podsjeća se da je sudsko vijeće prošle sedmice donijelo odluku kojom je odbilo da Mladića pusti na privremenu slobodu radi liječenja u Rusiji, jer nije uvjereno da će se vratiti i pored garancija ruske Vlade.\nSudsko vijeće je, kako se navodi, podsjetilo da se Mladić nije dobrovoljno predao Tribunalu, već da je izbjegavao hapšenje 16 godina, uprkos narušenom zdravstvenom stanju.\nOsim toga, sudsko vijeće smatra da Mladić ima adekvatan tretman u pritvorskoj jedinici i da se o njemu staraju medicisnski specijalisti u skladu sa međunarodnim standardima te da "ne postoji akutni medicinski problem koji ostaje neriješen".\nU saopštenju se dodaje da je sudsko vijeće primijetilo da se medicinski izvještaji na koje se oslanja odbrana zasnivaju na nalazima stručnjaka koji ga nisu lično pregledali ili su ga pregledali još 2015. godine, prenosi RTRS.\nOdbrana Mladića tražila je hitnu dozvolu sudskog vijeća da mu se omogući liječenje u Rusiji, jer je, kako tvrde Mladićevi branioci, zdravstveno stanje generala drastično pogoršano u pritvoru, te je to jedini razuman i human način koji može da osigura da on živ dočeka prvostepenu presudu.\nPorodica i odbrana generala Ratka Mladića zatražiće od Haškog tribunala da hitno dozvoli ljekarskom timu iz Srbije da ga pregleda u Hagu, budući da mu je uvedena nepoznata terapija i zdrastveno stanje pogoršano, rekao je Srni generalov sin Darko Mladić.\n"Danas smo formirali tim lekara u kojem su kardiolog i neurolog. Advokati će uputiti zahtev Tribunalu da, prema hitnom postupku, našim lekarima odobri da pregledaju generala", rekao je Darko Mladić.\nDarko Mladić je rekao da su generalu Mladiću uvedeni u terapiju novi lijekovi, za koje on ne zna koji su, a porodica o tome nije obaviještena, iako je Haški tribunal bio dužan da to učini.\n"Mi smo od njega dobili informaciju da ima neke nove lekove, ali nas nisu obavestili šta mu daju", rekao je Darko Mladić.\nOn je naveo da su advokati već poslali zahtjev Tribunalu da se porodici pruži informacija o kakvim je lijekovima riječ.\n"Dok ne dobijemo dokument od njih, ne mogu ništa dalje da komentarišem. Možda oni zbog nalaza naših veštaka, koji su ustanovili neke propuste, sada nešto prilagođavaju. Ali to je samo pretpostavka. Ne znam šta je razlog i šta je konkretna terapija, a bili su dužni da nas obaveste", rekao je Darko Mladić.\nOn je naveo da general Mladić ima bolove zbog kojih ne može da spava, a to se porazno odražava na njegovo zdravlje, s tim što se sada "vidi pad u opštem stanju".


Put do vozačke dozvole A-kategorije u Srbiji - Moto Berza\nU Srbiji je od 25.oktobra na snazi novi pravilnik o polaganju vozačkog ispita, ali se isti i dalje ne primenjuje, jer se i dalje ne znaju ispitna pitanja, rute koje će kandidati voziti, kao ni cene polaganja ispita iz prve pomoći.\nIz MUP-a nezvanično stižu informacije da bi rute kojima će kandidati voziti tokom polaganja praktičnog ispita biti gotove do 15.novembra, a očekuje se da do istog datuma budu pripremljeni novi testovi za polaganje i da će konačno moći da počne polaganje ispita po novim propisima.\nCena obuke za A katerogiju koštaće oko 53.250 RSD, na šta je potrebno dodati cenu lekarskog uverenja i polaganja ispita prve pomoći. Nezvanično, cena polaganja ispita iz prve pomoći koja uključuje i svu potrebnu literaturu biće oko 5.000 RSD, a cena lekarskog uverenja je oko 2000 RSD. Sve to dovodi do cifre od preko 60.000 RSD za A kategoriju, dok je cena za B kategoriju, za srpske uslove neverovatnih 72.000 RSD. Rekorder u regionu je svakako Slovenija gde cena prelazi i 165.000 RSD.\nZa utehu nisu ni cene obuke iz okruženja, gde je recimo u Hrvatskoj cana blizu 100.000 RSD, u BiH oko 63.000 RSD, dok se u Rumuniji, Bugarskoj i Mađarskoj ta cena kreće oko 50.000 RSD.\nNaime, srpska Vlada donela je odluku kojom se propisuju minimalne cene polaganja vozačkih ispita i obuke za upravljanje vozilima svih kategorija. Što se tiče puta do dozvole za motocikle, novi pravilnik propisuje da će teorijska obuka od 40 časova za AM, A1, A2 i A kategorije biti minimalno 13.296 RSD, polaganje testova 2.052 RSD, polaganje vožnje 2.622 RSD, dok će cene praktične obuke zavisiti od kategorije za koju se polaže.\nAM kategorija obuhvata moped sa dva ili tri točka, laki četvorocikl čija masa vozila ne prelazi 350kg, čija projektovana maksimalna brzina ne prelazi 45km/h, čija zapremina ne prelazi 50 cm3 i čija maksimalna snaga ne prelazi 4 kw. Cena polaganja praktične obuke od minimalno 7 časova za ovu kategoriju iznosiće 6.174 RSD, a vozačku dozvolu AM kategorije moguće je dobiti sa navršenih 16 godina.\nA1 kategorija obuhvata motocikle čija zapremina motora ne prelazi 125cm3, snaga motora ne prelazi 11 kw i čiji odnos snage motora i mase vozila ne prelazi 0,1 kw/kg, kao i motorni tricikl čija snaga ne prelazi 15kw. Cena polaganja praktične obuke od minimalno 20 časova za ovu kategoriju iznosiće 17.640 RSD, a vozačku dozvolu A1 kategorije moguće je dobiti sa navršenih 16 godina.\nA2 kategorija obuhvata motocikle sa ili bez bočnog sedista čija snaga motora ne prelazi 35kw i čiji odnos snage motora i mase vozila ne prelazi 0.2 kw/kg. Cena polaganja praktične obuke od minimalno 30 časova za ovu kategoriju iznosiće 26.460 RSD, a vozačku dozvolu A2 kategorije moguće je dobiti sa navršenih 18 godina.\nA kategorija obuhvata motocikle sa ili bez bočnog sedišta, kao i motorni tricikl čija snaga prelazi 15kw. Cena polaganja praktične obuke od minimalno 40 časova za ovu kategoriju iznosiće 35.280 RSD, a vozačku dozvolu A kategorije moguće je dobiti sa navršenih 24 godine ili 20 ukoliko lice već ima vozačku dozvolu kategorije A2 duže od 2 godine.\nDodatni časovi za one koji su se obučavali po starom progaramu\nInače, prema odluci Vlade svi koji su se obučavali po starom programu i koji bi sada trebalo da polažu vozački ispit, najpre moraju da prođu po dodatna tri časa teorijske i praktične obuke kako bi se upoznali s novim propisima. Jedan čas teorije koštaće minimalno 332 RSD, dok će čas vožnje sa uračunatim PDV-om od 20% koštati 1.182 RSD.


Priboj posetio pomoćnik ministra poljoprivrede - PPmedia\nPosted on\t12 маја, 2021 9:10 am by adminpp033\nU tom kontekstu bila je i poseta pomoćnika ministra poljoprivrede za ruralni razvoj, Aleksandra Bogićevića i njegovih saradnika, u utorak, 1.maja. Sa predstavnicima lokalne smouprave ragovaralo se o konkrentim temama i realnoj podršci.\n“Pored direktnih izdvajanja za podsticaje, Opština Priboj je poslednjih godina dosta uradila na izgradnji putne infrastrukture, ali i uređenju škola, ambulanti, seoskih domova, obezbeđenja otkupnih kapaciteta.”, rekao je Boris Mrdović, predsednik SO Priboj.\nOn je rekao i da Priboj od države očekuje i projekte za atarske puteve i pozvao pribojske poljoprivrednike da aktivnije konkurišu za izuzetno povoljna podsticajna sredstva Republike.\n“Za razliku od drugih sredina, u razgovoru sa predstavnicima opštine Priboj, nismo čuli vapaje za pomoć. ”, rekao je pomoćnik ministra poljoprivrede Aleksandar Bogićević, i dodao da je ovo jedna od retkih lokalnih samouprava, gde su preduslove za ostanak i rad na selu, uradili na pravi način.\nPredsednik SO Priboj, Boris Mrdović i pomoćnik ministra poljoprivrede Aleksandar Bogićević, foto: PP Media\n“Ovde prvo izgrađuju putnu i komunalnu infrastrukturu, jer bez toga nema ni ostanka na selu, ni neke proizvodnje. Ministarstvo je tu da pomogne konkretne ideje.”, rekao je Bogićević.\nOn je takođe apelovao na pribojske poljoprivrednike, da se javljaju na konkurse i podsticaje, s obzirom da ruralne sredine, imaju i dodatne pogodnosti.\nRadi bolje infromisanosti poljoprivrednika, dogovoreno je i da predstavnici PSSS iz Užica, borave bar jednom nedeljno u Priboju, kako bi se zainteresovanim poljoprivrednicima davali informacije ali i stručni saveti za proizvodnju.\nDelegacija Ministarstva poljoprivrede obišla je i domaćinstvo Pante i Dragana Stojića u selu Jelača, gde trenutno pod jednim krovom složno rade četiri generacije i isključivo žive od poljoprivrede, odnosno malinarstva, ratarstva, voćarstva i stočarstva.\nОзнаке: Ministarstvo poljoprivrede, PRIBOJ, vesti priboj, VLADA SRBIJE


11.01.2019 13:34 | Srna\n“Republika Srpska je zaštićena i u Srbiji ima iskrenog prijatelja. To su potvrdili i Vučić i Brnabićeva. Neke dileme koje sam imao juče već danas su otklonjene. Imam apsolutnu podršku i iskrenog prijatelja spremnog da pomogne Srpskoj u svakom momentu i svakom pogledu”, rekao je Višković novinarima u Beogradu.\n“Prije svega riječ je o izgradnji dvije hidroelektrane na rijeci Drini - žFočaž i žPaunciž. To želimo da radimo u saradnji žElektroprivrede Republike Srpskež i žElektroprivrede Srbijež”, naglasio je Višković.\nOn je rekao da je Vlada Srpske danas objavila javni poziv za izgradnju Hidroelektrane “Dabar”, a do kraja mjeseca će objaviti i za izbor izvođača za Hidroelektranu “Buk Bijela”.\n“Kada sam to rekao gospodinu Vučiću on je prihvatio inicijativu da se Srbija, posredstvom svojih preduzeća, pojavi na tim tenderima. Biću više nego zadovoljan da Srbija dobije posao za izgradnju tih hidrocentrala”, rekao je Višković.\n“Vučić je ponovio stav Srbije. Oni će kada počne građevinska sezona krenuti u izgradnju auto-puta od Kuzmina prema Rači. Njihova obaveza je izgradnja savremenog mosta na rijeci Savi. Sa premijerom Brnabić sam razgovarao da i mi i oni izučimo da iskoristimo postojeći granični prelaz na Rači da ne bismo došli u poziciju da danas-sutra možda gradimo drugi, budući da je ovaj relativno nov i savremen, da ga ukomponujemo u auto-put i da bude zajednički granični prelaz Srpske i Srbije”, rekao je Višković.\n“Ovih dana pregovaramo. Tražimo kreditore, izvođače da nastavimo sa realizacijom auto-puta od Doboja prema Bijeljini. Strateški cilj nam je da u što kraćem periodu povežemo Banjaluku i Beograd sa Banjalukom”, istakao je Višković.\n“Rečeno mi je da oni već početkom građevinske sezone kreću u izgradnju auto-puta od Rume prema Šapcu, a da od Šapca prema Loznici idu sa brzim putem, što se poklapa sa našim planskim dokumentima za izgradnju brzog puta od Bijeljine, Zvornika, Milića pa dalje prema Sarajevu, u perspektivi prema Trebinju”, rekao je Višković.\n“Razgovarano je i o projektima međugranične saradnje 30 podrinjskih opština u vezi sa mogućim projektima u oblasti turizma, putne gradnje, saobraćaja”, naveo je Višković.\n“Naša žElektroprivredaž treba da dobije koncesiju za izgradnju ta dva subjekta i tu ćemo formirati zajedničko preduzeće. U prvoj etapi Srbija će imati 51 procenat, Srpska 49. Neću vam elaborirati zašto je tako, ali tako se radi zbog ubrzanja nekih procedura”, pojasnio je Višković.\n“Zahvaljujem im za to kao čovjek i građanin Republike Srpske, i kao predsjednik Vlade”, rekao je Višković.


U okviru Programa brige o starijima Crveni krst Srbije u 22 oštine organizuje 38 grupa samopomoći za starije koje okupljaju 400 starijih osoba.\nOve grupe organizovane su u različitim sredinama (selima, gradovima i prigradskim naseljima), i u nekima od njih okupljaju starije osobe različite nacionalnosti i različitog obrazovnog nivoa. U grupama su aktivni stariji od preko 65 godina.\nGrupe samopomoći sastaju se u proseku dva puta mesečno, ali ima grupa koje se sastaju svake nedelje. Najčešće teme su zdravstveno stanje i visoke cene lekova, kao i neadekvatna pozitivna lista lekova. Pored ovog stariji se žale na neljubaznost zdravstvenih radnika. Tema o kojoj pričaju je i siromaštvo starijih, male penzije i mala socijalna davanja. Ostale teme tiču se rešavanja konkretnih problema u lokalnoj zajednici i rešavanja pojedinačnih problema članova grupa i samih starijih u njihovom okruženju. U nekim slučajevima problemi se rešavaju uz asistenciju organizacija civilnog društva.\nVažna karakteristika ovih grupa je njihova održivost – za realizaciju njihovih aktivnosti nije potreno mnogo novca. Ono što je potrebno je da se stariji motivišu i da im se obezbedi prostor za sastajanje i minimalno posluženje (čaj, kafa, sokovi, ...).\nFleksibilnost grupa samopomoći ogleda se u tome što nisu rigidne već omogućuju samim starijim osobama da iz svoje perspektive artikulišu probleme na koje nailaze u lokalnoj zajednici i da ponude moguća rešenja.\nProjekat može da se posmatra i kao platforma za zagovaranje od strane samih starijih, koji na ovaj način postaju aktivni u lokalnoj zajednici zagovarajući promene koje bi dovele do povećanja kvaliteta života starijih osoba – ali i drugih članova zajednice – a što predstavlja aktivizam i socijalno uključivanje starijih. Sa starenjem dolazi i do gubitka partnera i prijatelja, pa grupe olakšavaju ostvarivanje novih prijateljstava.\nJoš jedan od aspekata rada ovih grupa je razvijanje solidarnosti pre svega među samim starijim osobama ali i međugeneracijske solidarnosti, jer neki od identifikovanih problema od strane starijih tiču se poboljšanja kvaliteta života mladih u njihovoj lokalnoj zajednici.\nStariji su motivisani da preuzmu inicijativu za rešavanje problema u lokalnoj zajednici. Sa sastanaka grupa pokrenuto je nekoliko uspešnih inicijativa.\nOd 2010. godine Crveni krst Srbije (Nataša Todorović i dr Milutin Vračević http://www.inpea.net/contacts.html#national) predstavlja Srbiju u Međunarodnoj mreži za prevenciju zlostavljanja nad starijima (INPEA): http://www.inpea.net/. 2009 godine Crveni krst Srbije i mreža HumanaS su se uključili u globalnu kampanju za donošenje nove konvencije Ujedinjenih Nacijama o pravima starijih\nCentri za dnevne aktivnosti\nCrveni krst Srbije je u partnerstvu sa NVO Yanos Public Health iz Holandije, a u okviru MATRA projekta "Briga za starije u lokalnoj zajednici" koji je bio finansijski podržan od strane Ministarstva inostranih poslova Kraljevine Holandije otvorio dva Centra za dnevne aktivnosti starijih:\nu Pirotu www.centarzadnevneaktivnosti.org.rs i Kragujevcu www.kutak.org.rs.


Mladi Kobajaši je bio dominantan u Obersfdorfu, Garmišpartenkirhenu i Inzbruku, a niko mu ništa nije mogao ni u austrijskom Bišfshofenu, gde je na suveren način trijumfovao i tako se pridružio Svenu Hanavaldu i Kamilu Stohu, koji su pre njega bili jedini sa sve četiri pobede na novogodišnjoj turneji.\nA do pobede u Bišofshofenu Kobajaši je došao skokovima od 135 i 137,5 metara, čime je oduvao konkurenciju i pokazao da je nedodirljiv, a to mu je donelo 282 poena.\nIza njega su se našli Poljak David Kubacki, potom Austrijanac Štefan Kraft, dok se ma četvrtom mestu našao Nemac Štefan Leje.\nSlavlje posle nove pobede Rjojua Kobajašija\nUjedno, pobedom na novogodišnjoj turneji "Četiri skakaonice" Japanac se učvrstio na liderskoj poziciji u Svetskom kupu, pa ima veliku bodovnu prednost u odnosu na Poljaka Pjotra Žilu.\nKada je reč o generalnom plasmanu, Kobajaši je sakupio ukupno 1.098 bodova, 62 više od Markusa Ajzenbihlera i 83,9 više od Štefana Lejea.\nPOREDAK U BIŠOFSHOFENU\n1. Rjoju Kobajaši 282,1\n2. David Kubacki 268,3\n3. Štefan Kraft 267,5\n4. Štefan Leje 266\n5. Markus Ajzenbihler 265,5\nGENERALNI PLASMAN NA "ČETIRI SKAKAONICE"\n1. Rjoju Kobajaši 1098\n2. Markus Ajzenbihler 1035,9\n3. Štefan Leje 1014,1\n4. David Kubacki 1010,8\n5. Roman Kudelka 1006,3


Nastavljeno suđenje Karadžiću : Nadlanu.com\nObjavljeno 4. jun 2013. / 18:36:41\nOni su pobili njegov iskaz da Vojska Republike Srpske nije odgovorna za 17 snajperskih napada na civile u Sarajevu, navedenih u optužnici.\nOptužnica Karadžića, ratnog predsednika RS i vrhovnog komandanta VRS, tereti za napadi kampanju snajperskih i artiljerijskih napada u cilju terorisanja stanovnistva Sarajeva, 1992-95.\nNa tvrdnju Poparića da je 18. novembra 1994. godine u unakrsnoj vatri, u centru Sarajeva, ranjena majka Dženana Sokolović i istim hicem, koji je prošao kroz njeno telo, ubijen njen sedmogodišnji sin Nermin Divović, tužiteljka Karolin Edžerton predočila je svedoku izveštaj Unprofora po kojem su hitac ispalili snajperisti VRS sa Grbavice.\nPucnjava koja se čula na filmu sa poprišta događaja, na koji se Poparić oslanjao, poticala je, prema istom dokumentu, od francuskog antisnajperskog tima, koji je uzvratio vatrom na srpske položaje.\nRekavši da nema razloga da ne veruje u pouzdanost izveštaja Unprofora, Poparić je, međutim, ostao pri iskazu da u navedenom slučaju ima mnogo kontradiktornosti i da je, stoga, nemoguće utvrditi šta se stvarno dogodilo.\nNa podsećanje tužiteljke da je sama Sokolovićeva izjavila da je metak doleteo iz pravca zgrade Metalke na Grbavici, gde su bili snajperi VRS, svedok je uzvratio da je ona dala više različitih izjava.\nPošto mu je zastupnica optužbe citirala izveštaje Unprofora po kojima su hici ispaljeni na tramvaje u centru Sarajeva, u nekoliko incidenata 1994-95, doleteli sa srpskih položaja preko Miljacke, Poparić je tvrdio da tragovi na vozilima i zemlji pokazuju da su hici došli sa zgrade Izvršnog veća, pod kontrolom Armije BiH.\nEdžerton se osvrnula i na tvrdnju balističara odbrane da metak koji je, 11. jula 1993, u sarajevskom naselju Dobrinja ubio 46-godišnju Muniru Zameticu, dok je iz reke zahvatala vodu, nije mogao doći sa zvonika pravoslavne crkve, zato što tamo nije bilo logično postaviti snajper.\nIz dokumenta ABiH o položajima VRS u tom području, tužiteljka je pročitala da je na crkvenom zvoniku bio ne samo snajper, nego i protivavionski mitraljez.\nOsporavajući Poparićev nalaz da mesto na kojem su, 3. septembra 1993, jednim hicem ranjene majka i kći, Nafa i Elma Tarić, nije bilo vidljivo sa položaja VRS, Edžerton je u sudnici prikazala fotografiju koja, kako je rekla, pokazuje "jasnu liniju vidljivosti".\nEkspert odbrane to je negirao.\nUnakrsno ispitivanje Poparića, tužioci će završiti sutra.\nKaradžić je optužen i za genocid u Srebrenici; progon Muslimana i Hrvata širom BiH i uzimanje za taoce "plavih šlemova" UN, 1992-95.


Evropa zahteva hitnu promenu Ustava BiH! – Info366.net\nPočetna | Dešavanja | Evropa zahteva hitnu promenu Ustava BiH!\nEvropa zahteva hitnu promenu Ustava BiH!\nPolitičari u BiH posle izbora susrešće se sa novim evropskim zahtevima za promenu Ustava! Nakon slučaja “Sejdić – Finci” koji se ne rešava godinama, na dnevnom redu naći će se, po svemu sudeći, i slučaj “Zornić”, koji će dodatno zakomplikovati situaciju na političkoj sceni i osnažiti inicijative za ustavne promene!\nPRESUDE ZA KOMPLIKACIJE Evropski sud u Strazburu\nOdlučujući u predmetu “Azra Zornić protiv BiH”, Evropski sud za ljudska prava u Strazburu presudio je u njenu korist. Zornićeva, službenica Ustavnog suda BiH u Sarajevu i bivši kandidat SDP-a BiH, tužila je BiH za diskriminaciju jer se, prema važećem Ustavu BiH, nije mogla kandidovati na izborima za Dom naroda i Predsedništvo BiH zato što se ne izjašnjava kao pripadnik nijednog konstitutivnog naroda.\nDok je Sud u Strazburu kategoričan da svim građanima treba dati podjednako pravo da biraju i budu birani, agent BiH pred ovim sudom Monika Mijić ocenila je da tužba Zornićeve ne ispunjava osnovne uslove i da je kao takva u startu trebalo da bude odbačena. Njena zamenica Zikreta Ibrahimović, koja je angažovana u predmetu “Zornić”, međutim, ističe da je iznenađena ovakvom ocenom Mijićeve, objasnivši da nisu uopšte ni pričale o ovom slučaju.


Banke u Srpskoj manje zaradile @ InfoBijeljina\nBanke u Srpskoj manje zaradile\nBanke u Republici Srpskoj su u devet mjeseci prošle godine poslovale sa 72,1 miliona KM neto dobiti što je za 17 odsto manje nego u istom periodu prošle godine.\nPo podacima Agencije za bankarstvo RS, ukupni krediti osam banaka iznosili su nešto više od pet milijardi KM i rasli su za oko četiri odsto od kraja 2017. godine. Primjetan je rast kredita javnim preduzećima koji su iznosili 278,4 miliona KM sa učešćem od šest odsto u ukupnim kreditima i bilježe rast po stopi od 16 odsto u odnosu na kraj 2017. godine.\nKrediti privatnim preduzećima iznosili su oko 1,8 milijardi maraka i za devet mjeseci porasli su za jedan odsto. Krediti građanima i dalje značajno učestvuju u ukupnim kreditima (45 odsto) i iznose oko 2,3 milijardi KM. Rast ovih kredita iznosi pet odsto.\nIstovremeno, ukupni depoziti u bankama Srpske iznose gotovo šest milijardi maraka i rasli su 11 odsto. Najznačajniji rast depozita je iskazan kod depozita vlade i vladinih institucija za 215,2 miliona KM ili 44 odsto, značajnim dijelom kao rezultat povećanja depozita po osnovu uspješno realizovane prve emisije obveznica Republike Srpske na međunarodnom finansijskom tržištu, emitovanih u ukupnom iznosu od 168 miliona evra, sa napomenom da je u julu 2018. godine izvršen i prijevremeni otkup obveznica Republike Srpske u iznosu od 117 miliona KM.\nTakođe, zabilježen je i rast depozita privatnih preduzeća po stopi od 19 odsto, dok su depoziti građana imali rast od šest odsto.\nIstovremeno, banke u Federaciji BiH su devet mjeseci zaradile 246,7 miliona maraka, što je 6,5 odsto više nego u istom periodu 2017. godine.


Bejzbol savez Srbije – Page 31 – sve o bejzbol-u u Srbiji\nBeograd 96 siguran, Vojvode posle drame do pobede!\nOvog vikenda nastavljeno je Prvenstvo Srbije u bejzbolu u seniorskoj konkurenciji a igrane su i utakmice Under 14 Poni lige mlađih kategorija. U subotu je po lošem jutarnjem vremenu Beograd 96 ubedljivo savladao Vojvode...\nPočela bejzbol sezona 2013.!\nUtakmicama seniorskog prvenstva Srbije, kao i utakmicama mladjih kategorija, počela je nova bejzbol sezona u Srbiji. U seniorskoj konkurenciji odigrana su dva meča prvog kola: Beograd 96 je u tvrdoj i ne previše kvalitetnoj...\nBeograd 96 šampion Srbije za 2012.!\nU četvrtoj utakmici finala plej of-a Beograd 96 je savladao Vojvode sa 11:6 i postao Prvak Srbije za 2012. godinu – 3:1 u seriji utakmica! U utakmici igranoj po hladnom vremenu Beograd 96 je,...\nBeograd 96 – Vojvode 2:1 u seriji!\nU trećoj utakmici Finala Prvenstva Srbije za seniore, Beograd 96 je kao domaćin, savladao Vojvode sa 10:9 i poveo sa 2:1 u seriji. U veoma dramatičnoj utakmici Beograd 96 je bio bolji u prvom...\nBeograd 96 – Vojvode 1:1 posle prvog vikenda!\nU finalu Prvenstva Srbije za seniore za vikend 20-21. Oktobra odigrane su dve utakmice između aktuelnog šampiona Beograd 96 i zemunskih Vojvoda. U subotnjem meču Beograd 96 je posle retko viđenog preokreta savladao Zemunce...\nVojvodama Kup Srbije!\nOsvajač Kupa Srbije za 2012. godinu su zemnske Vojvode! U veoma interesantnoj utakmici punoj obrta i dobrih poteza Vojvode su savladale novosadsku Vojvodinu sa 9:7. Zemunci su dobro počeli meč i poveli sa 4:1....\nFinale Kupa Srbije – Vojvode – Vojvodina!\nU finalu Kupa Srbije u bejzbolu (seniori) igraće Vojvode i Vojvodina! Vojvodina je sigurnom igrom savladala Spartance sa 23:8 i plasirala se u finale, dok je u drugom meču takođe odigran meč u kome...\nFinale Beograd 96 – Vojvode!\nProteklog vikenda završene su obe polufinalne serije Prvenstva Srbije u bejzbolu. U subotnjem meču Vojvode su dobrom udaračkom serijom u 3. izmeni napravile 9 poena i stekle prednost koju do kraja meča nisu ispuštale....


Nevesinje: Veče majstora na strunama | Trebinje Live\nNevesinje: Veče majstora na strunama\nU okviru sportsko-kulturne i turističke manifestacije „Nevesinjska olimpijada 2013“ sinoć je u Domu kulture održano finale 16. takmičenja mladih guslara Republike Srpske.\nPublici i tročlanom stručnom žiriju predstavilo se 10 mladih majstora na strunama iz pet guslarskih društava i to iz Nevesinja, Gacka, Bileće, Trebinja, i Pala.\nPrema ocijeni stručnog žirija, čiji je predsjednik bio profesor muzike iz Nevesinja Aleksandar Stojanović, a članovi profesor muzike iz Trebinja Risto Vujanović i predsjednik Guslarskog društva „Starina Novak“ iz Pala Đorđe Rističević, prvo mjesto je pripalo četrnaestogodišnjem Mateji Radoviću iz Pala, koji po drugi put uzastopno osvaja ovu nagradu. Drugo mjesto zauzeo je Miroslav Samardžić iz Nevesinja, a treće Nikola Daković iz Bileće. Nagradu publike osvojio je drugoplasirani Miroslav Samardžić, a ekipni pobjednik 16. takmičenja mladih guslara RS je Guslarsko društvo „Starina Novak“ iz Pala.\nNagrade pobjednicima ovogodišnjeg takmičenja mladih guslara RS uručili su sekretar Saveza guslara Republike Srpske Zoran Rabrenović, član Organizacionog odbora Nevesinjske olimpijade i savjetnik načelnika opštine Nevesinje Radovan Kravić i sekretar lokalnog Guslarskog društva „Nevesinjska puška“ Đorđo Čabrilo.\nU revijalnom dijelu programa učestvovali su vrsni poznavaoci i poštovaoci guslarske tradicije, poznati nevesinjski guslar, pobjednik 20. takmičenja narodnih guslara RS Miloš Parović, pobjednik ranijih festivala Nevesinjac Miroslav Šiljegović i član guslarske sekcije Zavičajnog kluba „Osvit“ iz Bileće Dragan Daković, takođe, učesnik prestižnih guslarskih festivala.


RTCG - Radio Televizija Crne Gore - Nacionalni javni servis :: Politika :: Marković da opreznije govori o rezultatima\nRADULOVIĆ REAGOVAO 23. 02. 2019. 15:05 >> 14:38 5\nMarković da opreznije govori o rezultatima\nPremijer Duško Marković morao bi da bude mnogo oprezniji kada izražava zadovoljstvo onim što je urađeno na polju borbe protiv organizovanog kriminala, ocijenio je pravni zastupnik MANS-a Veselin Radulović.\nRadulović je reagovao na ocjene premijera Markovića tokom jučerašnjeg obraćanja javnosti s evropskim komesarom za proširenje Johanesom Hanom, da nikad kao u posljednjih godinu dana kriminal nije bio na koljenima u odnosu naspram države.\n"Podsjećamo da su jedini veliki slučajevi organizovanog kriminala koji su procesuirani pokazali nedopustivu nesposobnost, ali i ozbiljne sumnje u korumpiranost pravosuđa. Slučajevi Šarić i Kalić završeni su oslobađajućim presudama i milionskim štetama koje građani treba da plate. Zato smo sasvim sigurni da su, pored premijera Markovića, Šarići i Kalići takođe zadovoljni urađenim na polju suzbijanja\norganizovanog kriminala", rekao je Radulović.\nUkazao je da u Crnoj Gori nema ni jednog ozbiljnog slučaja organizovanog kriminala koji je okončan pravnosnažnom osuđujućom presudom, višegodišnjim kaznama zatvora i oduzimanjem imovine akterima organizovanog kriminala.\n"Što je jedino pravo mjerilo kada su u pitanju rezultati na ovom polju", kazao je on.\n"Skupština krije podatke oko afere Telekom"\nOpozicija da ne insistira samo na izbornim zakonima\nMANS podnio tužbu protiv nove odluke ASK-a\nASK nepovratno kompromitovan


Na Antarktiku toplije nego u Srbiji - Sputnjik Srbija\n11:19 27 Septembar 2020\n21:47 13.02.2020 Preuzmite kraći link\nBrazilski naučnici izmerili su 9. februara temperaturu od 20,75 stepeni Celzijusa, što je najviša zabeležena temperatura u istoriji, preneo je „Gardijan“. Ta temperatura izmerena je na antarktičkom ostrvu Simor, a prethodna najviša temperatura izmerena je 1982. godine na ostrvu Sinji i iznosila je 19,8 stepeni.\nOvaj temperaturni rekord usledio je neposredno pošto je oboren još jedan, budući da je na kontinentalnom delu Antarktika izmerena najviša temperatura u istoriji od 18,3 stepena.\nStručnjaci tvrde da prosečna temperatura na Antarktiku raste brže nego u ostatlim delovima planete i dodaju da su poslednji temperaturni rekordi „nenormalni“.\nNaučnici koji istražuju ovu pojavu kažu da je najverovatniji uzrok promena u okeanskim strujama i globalni klimatski fenomen El Ninjo.\nrekord, temperatura, Antarktik


Jalon: Asad kontroliše 40 odsto teritorije\nIzraelski ministar odbrane Moše Jalon izjavio je da sirijski predsednik Bašar al Asad kontroliše samo 40 odsto teritorije Sirije.\nU svom prvom obraćanju parlamentarnom odboru za spoljne poslove i odbranu, od kako je postao ministar posle januarskih izbora, Jalon je rekao da su najmanje četiri kvarta u Damasku pod kontrolom pobunjenika.\nBivši šef izraelske diplomatije Avigdor Liberman, predsedavajući odbora, rekao je da su bezbednosni izazovi s kojima se Izrael sada suočava najveći od osnivanja države 1948. i da imaju prioritet u odnosu na pitanja vezna za životni standard.\n“Mi pomno pratimo mogucnost da Rusija transferiše raketni sistem S 300 Siriji. Sudeći po izveštajima sistem još nije isporučen i ako bude to će se desiti tek 2014”, kazao je Jaalon.\nIzrael je od početka godine izveo, kako se veruje, tri vazdušna udara na mete u Siriji.Izraelski lideri nisu udare zvanično potvrdili ali se veruje da je gadjana pošiljka oružja namenjena Hezbolahu savezniku Irana i Sirije.\nIzraelski premijer Benjamin Netanijahu je na nedavnom sastanku s ruskim predsenikom Vladimirom Putinom u Sočiju tražio da Rusija odustane od isporuke savremenog oružja Siriji, ali nije postigao nikakav opipljiv dogovor Asad je nedavno izjavio da je deo sistema već isporučen, što su neki ruski mediji porekli.


SPP CG – Bosnjački narod neće dozvoliti da ga iko više ikada ponizi ili zastraši | SANA\nHome Vijesti SPP CG – Bosnjački narod neće dozvoliti da ga iko više ikada...\n2. 09. 2020. 14:30\nStranka pravde i pomirenja u CG najoštrije osuđuje svaki vid nacionalizma,primitivizma i uznemiravanja građana Bošnjačke nacionalnosti i poziva na hitnu reakciju nadležnih.\nPoručujemo onima koji izvode aktuelne sramne atake na druge i drugačije i onima koji ih nagovaraju na nešto tako, onima koji su bili na vlasti i onima koji pretenduju da budu vlast da se Bosnjački narod neće iseliti i da Bosnjački narod neće dozvoliti da ga iko više ikada ponizi ili zastraši.\nU ovom trenutku nećemo razmatrati ko ovo radi i ko su naručioci aktuelnog performansa, te u tom smislu pozivamo MUP da prestane da ćuti i da hitno reaguje i počne, radeći svoj posao, uspostavljati red i disciplinu, jer u konačnici MUP će snositi odgovornost i biti targetiran u međunarodnim krugovima kao faktor odobravanja aktuelnih incidenata.\nPrevious articleAkademik Zukorlić: Najoštrije osuđujem napade na Bošnjake i IZ u Pljevljima – Bez sigurnosti promjene neće biti moguće!\nNext articleSaopćenje Muftijstva sandžačkog povodom nemilih događaja u Pljevljima


Rukometna reprezentacija Belorusije - Sportal\n21:06 - 13.01.2020\n18:50 - 11.01.2020\nRukometaši Hrvatske pobedili su Belorusiju u drugom kolu grupe A Evropskog prvenstva rezultatom 31:23, čime su rundu pre kraja grupne faze, u kojoj će igrati protiv Srbije, osigurali plasman u sledeću fazu.\n12:50 - 09.01.2020\nSelektor rukometne reprezentacije Srbije Nenad Peruničić prijavio je 16 igrača za start Evropskog prvenstva u Austriji, a van tima za meč protiv Belorusije ostao je srednji bek Aleksa Kolaković.\n10:24 - 09.01.2020\n20:00 - 28.06.2019\n"ORLOVI" U PAKLENOJ GRUPI Rukometaši saznali rivale na Evropskom prvenstvu, spremite se za BALKANSKE DERBIJE\nReprezentacija Srbije igraće u grupi A sa selekcijama Hrvatske, Belorusije i Crne Gore na Evropskom prvenstvu 2020. Na turniru koji će se po prvi put održati u tri države (Austrija, Norveška i Švedska), "orlovi" će startovati iz Graca.\n17:03 - 24.01.2018\nPORAZ ZA KRAJ Rukometaši Srbije izgubili od Belorusije na oproštaju od EP\nRukometna reprezentacija Srbije izgubila je na oproštaju od Evropskog prvenstva, pošto je za kraj druge faze poražena od selekcije Belorusije sa 27:32 (11:16) u zagrebačkoj Areni.\n23:52 - 22.01.2018\n11:26 - 19.01.2018\nNEVEROVATNO Selektor Hrvata uhvatio igrača Belorusije i omogućio da njegova ekipa pobedi!? /VIDEO/\nRukometne sudije na prvenstvu Evrope koje se održava u Hrvatskoj baš i ne briljiraju.\n23:45 - 18.01.2018\nEVROPSKO PRVENSTVO U RUKOMETU Hrvati slavili posle drame, Belorusi ostali bez polufinala\nRukometaši Hrvatske došli su do prve pobede u drugoj fazu Evropskog prvenstva, pošto su posle dramatičnog finiša savladali Belorusiju sa 25:23. Poražena ekipa je ostala bez šanse da se plasira u polufinale, jer do sada nije osvojila nijedan bod.\n16:40 - 18.06.2017\nUSPEŠAN KRAJ KVALIFIKACIJA Remi oslabljenih rukometaša Srbije u Belorusiji\nU meču bez značaja po pitanje plasmana na EP, rukometna reprezentacija Srbije odigrala je nerešeno sa Belorusijom u gostima 27:27 na kraju kvalifikacija. "Orlovi" su kolo pre kraja obezbedili učešće na šampionatu u Hrvatskoj sledeće godine.


• GF: Zašto nema prihvatilišta tokom zime?\nGrađanski front Sombor pita nadležne u lokalnoj samoupravi zbog čega Sombor nije organizovano zbrinjavanje osoba kojima je to potrebno tokom zime.\n- Dok neki gradovi imaju organizovano prihvatilište za odrasle osobe, neki to nemaju, a među njima se nalazi i Sombor. Praksa je da se prihvatilišta organizuju preko zime, pa postavljamo pitanje, zbog čega takvo jedno prihvatilište nije organizovano u našem gradu? To je naročito bitno, je je kako smo saznali, to preporučilo nadležno Ministarstvo. Da li to znači da u Somboru nema lica koje se nalaze u stanju socijalne potrebe? Ili to ipak znači da lokalna samouprava nema sredstava za organizovanje jednog ovakvog prihvatilišta? Ako je u pitanju nedostatak novca, zašto su na drugoj strani „gradski oci” onda potrošili na organizaciju „Zimske čarolije” čak 5,5 miliona dinara. Ta sredstva, ili makar jedan deo, mogao je biti preusmeren za namene zbrinjavanja naših sugrađana kojima je ovakva vrsta pomoći neophodna, a koji takvu vrstu pomoći ne mogu dobiti ni u Gerontološkom centru jer su tamo kapaciteti popunjeni.\nOvim putem apelujemo na gradsku vlast da hitno počne sa organizovanjem prihvatilišta jer za ljudski život, cena ne postoji - saopštio je Građanski front Sombor.\nsavamajstor @ Pon, 14.01.2019. 06:00\ndruštvo gerontološki centar građanski front ministarstvo za rad, zapošljavanje, boračka i socijalna pitanja prihvatilište za odrasle sombor zimske čarolije\n• Zadovoljni radom Gradske uprave\nGradsko veće grada Sombora održalo je 107. sednicu.\nVećnici su na poslednjem zasedanju prihvatili Izveštaj o radu Gradske uprave grada Sombora, utvrdili su Predlog Odluke o otuđenju građevinskog zemljišta – parcele broj 9450/1 i 9451/1 u KO Sombor 1, kao i Predlog prvih izmena i dopuna kolektivnog ugovora PU Vera Gucunja. Kako se navodi, zbog izmene zakonskih propisa većnici su utvrdili Predlog Odluke o stavljanju van snage Odluke o osnivanju Fonda za razvoj poljoprivrede grada Sombora, o čemu će se izjasniti i odbornici Skupštine grada Sombora. Članovi veća su usvojili Pravilnik o postavljanju letnjih bašta ugostiteljskih objekata na teritoriji grada Sombora koji će se primenjivati počev od dana donošenja. Prihvaćene su i prve izmene i dopune pravilnika o organizaciji i sistematizaciji radnih mesta u Gradskog upravi, Pravobranilaštvu i Službi za budžetsku inspekciju grada Sombora.\n- Radi unapređenja protivpožarne zaštite, a ceneći dobrovoljnost, humanost, tradiciju, stručnost i društvenu organizovanost nevladinih organizacija i udruženja građana u oblasti protivpožarne zaštite, Gradsko veće je donelo odluku o raspisivanju Javnog konkursa radi raspodele sredstava za programe protivpožarne zaštite u 2018. godini - objavljeno je u zvaničnom izveštaju. Usvojen je finansijski i programski izveštaj TOGS o realizaciji manifestacija Zimske čarolije i Doček Nove godine.\nmilangagrčin @ Čet, 08.03.2018. 02:59\ndoček nove godine društvo finansijski izveštaj izveštaj o radu gradske uprave kolektivni ugovor pravilnik o postavljanju letnjih bašta ugostiteljskih objekata na teritoriji grada sombora pravobranilaštvo predlog odluke o stavljanju van snage odluke o osnivanju fonda za razvoj poljoprivrede grada sombora programski izveštaj pu vera gucunja sednica gradskog veća sistematizacija radnih mesta služba za budžetsku inspekciju sombor turistička organizacija grada sombora - togs zimske čarolije


Amerikanci upozoravaju: Destabilizacija Balkana brzo može da postane problem za Evropu\nRegion zapadnog Balkana, nakon zapadnih vojnih intervencija devedesetih godina prošlog stoljeća, i dalje je u haosu, razdijeljen međuetničkim tenzijama i demokratskim nazadovanjem, piše časopis American Interest.\nList navodi da su SAD, vjerujući da demokratska budućnost zapadnog Balkana leži u članstvu u EU, odgovornost za politički, institucionalni i ekonomski razvoj regiona ustupile EU. Međutim, Evropa nije u potpunosti obavila posao, jer je EU, nakon prihvatanja Hrvatske i Slovenije, izgubila apetit za proširenje i zadržala ostatak regiona BiH, Srbiju, Crnu Goru, Albaniju i Makedoniju, da čekaju na pragu.\nBrexit, migrantska kriza, uz porast antievropskih osjećanja u posljednjih nekoliko godina uzdrmali su temelje EU, i odložile proces pristupanja novih članica, a u isto vrijeme "krvave tenzije" u regionu i nedostatak razvoja samo su se "zagnojile", ostavljajući siromašne i nestabilne države na periferiji Evrope, a vakuum koji se stvorio počeli su da popunjavaju drugi akteri, piše američki medij. Rusija je potvrdila svoju tradicionalnu ulogu zaštitnika pravoslavnog stanovništva, koristeći Balkan kao tampon da spriječi dalju evropsku ekspanziju i učvrsti svoju sferu uticaja.\nRusija je utjecala na javno mišljenje među Srbima, Crnogorcima i Makedoncima kako bi ublažila entuzijazam za članstvo u EU i NATO, te je dodatno ojačala svoju moć kroz vojnu pomoć. Sudeći po nedavno obavljenoj anketi Međunarodnog republikanskog instituta (IRI), makedonska podrška članstvu u NATO-u na najnižem je nivou od 2008., dok slično istraživanje obavljeno u BiH pokazuje da samo 18 posto Srba snažno podržava ulazak u EU.\nTurska i zalivske države su odgovorile pojačavajući svoju podršku muslimanima na Balkanu, a pomoć koju pružaju nije uvijek benigna - Saudijska Arabija izgradila je džamije i dovela imame od Balkana do zaliva za vjerske nastave. Neki se zalažu za konzervativni vehabizam, koji je u suprotstavljen umjerenom islamu koji se stoljećima praktikuje na Balkanu. Sve to dovelo je do porasta islamističkog fundamentalizma među lokalnim muslimanskim stanovništvom. S obzirom na to okruženje, nije iznenađenje da politika identiteta usmjerena na etno-religijski nacionalizam doživljava preporod.\nPredsjednik RS-a Milorad Dodik pozvao je na referendum za nezavisnost, a poznato je da je on često putovao u Moskvu na konsultacije s Putinom. S druge strane, lider SDA Bakir Izetbegović redovno putuje u Istanbul da bi se slikao sa sve autoritativnijim turskim predsjednikom Recepom Tayyipom Erdoganom.\nKao još jedan znak povećanja tenzija, a uprkos stalnom prisustvu 5.000 NATO-ovih trupa i snažnom protivljenju zapadne alijanse, kao i Srbiji i Makedoniji, Hašim Thaci pozvao je na uspostavljanje vojske Kosova, a Srbi su pokušali da usmjere voz ukrašen sa sloganom "Kosovo je Srbija" na Kosovo. Albanski predsjednik Edi Rama često govori o potrebi za poboljšanje saradnje između njegove zemlje i Albanaca na Kosovu i u Makedoniji, što je navelo kritičare da ga optuže da pokušava da uspostavi "Veliku Albaniju".\nS urušavanjem Bliskog istoka i nuklearnim prijetnjama Sjeverne Koreje, postavlja se pitanje zašto bi Balkan uopće bio bitan Zapadu? Odgovor na to, navodi American Interest, jeste da blizina regiona Evropi znači da destabilizacija na Balkanu može brzo da postane problem za Evropu. Region je 2015. bio glavni put za više od milion migranata koji su bježali u Njemačku i Švedsku, a kriza je mogla da bude mnogo gora da lokalni lideri nisu uspjeli da ostave po strani svoje razlike i zajedno rade.\nList zaključuje da, ako regionalne tenzije i dalje eskaliraju, ovakva saradnja ne može da se očekuje za narednu krizu i to predstavlja kako humanitarni, tako i sigurnosni rizik, jer će borci Islamske države nastaviti da iskoriste haos i uđu u Evropu. Kako se navodi, Rusija je dugo nadgledala podjele u ovom regionu kako bi poduprla svoje strateške prednosti nad Evropom, a povećana ravnodušnost ili netrpeljivost prema zapadnim institucijama ide u korist Kremlju.\nBez sidra u zapadnim institucijama, iliberalna demokratija i porast vjerskog fundamentalizma će vjerovatno postati norma u regionu. Prema nekim posmatračima, prekrajanje nacionalnih granica jedini je način da se riješe ove višegodišnje etničke podjele. Međutim, činjenica je da ne postoji način da se iscrtaju granice, a da nijedna etnička grupa nije na gubitku. Uprkos ratovima u BiH, još postoje oblasti, kao Sarajevo, gdje Srbi, Hrvati i Muslimani žive rame uz rame. Štaviše, jednostavna razmjena zemljišta, zasnovana na etničkoj većini je recept za haos na Balkanu.\nNa Kosovu, Srbi u Mitrovici se opiru albanskoj većini i žele da se pripoje Srbiji, a kao što postoje albanske zajednice u Preševskoj dolini na jugu Srbije, na papiru bi se moglo pretpostaviti da bi dvije teritorije samo mogle zamijeniti populacije. Ipak, razmjena Mitrovica-Preševo izazvala bi borbe nad teritorijom, jer se ne graniče sve enklave, a iz istog razloga, malo je vjerovatno da će Srbija pristati na predaju većinski muslimanskog Sandžaka BiH, navodi American Interest. Bolji način je da se uspostave i ojačaju regionalne institucije da olakšaju ekonomsku i političku koordinaciju i rješavanje sukoba.\nCarinska unija mogla bi da bude korak u pravom smijeru, ali ne i zamjena za ulazak u NATO i EU, piše ovaj časopis. Nažalost, EU je sve samo ne napustila svoju strategiju proširenja za region, zbog straha da će je preplaviti jeftina radna snaga, ali možda bi za nju bilo bolje da primi zapadni Balkan, što bi moglo da dovede do povećanja regionalne saradnje, samim tim i smanjenja međuetničkih tenzija.\nList navodi i da je integracija u NATO jednako važna i lakše ostvariva za zapadni Balkan, a nakon Crne Gore vrata se otvaraju za Srbiju, Makedoniju, Bosnu, čije bi pripajanje poslalo signal da se Balkan vidi kao dio Zapada i da će pomoći odupiranju ruskog nadiranja. Zapad se nalazi pred teškim izborom - ili će tretirati Balkan kao strateško sredstvo ili rizikuje da izgubi region u ruskom uticaju, uz infiltraciju islamskog ekstremizma. U septembru prošle godine, BiH je podnijela zvaničan zahtjev za prijem u EU, što bi Brisel trebalo da ozbiljno razmotri, a nakon Crne Gore NATO treba da uzme i Srbiju i BiH kao buduće članice.\nDo skora je vladalo mišljenje da je NATO intervencija u BiH bila jedna od krunskih uspjeha post-hladnoratovske ere Zapada - Milošević je poražen, Kosovo proglašeno nezavisnim, i danas su tri zemlje zapadnog Balkana članice NATO-a. Međutim, skoro dvije decenije od Ohridskog sporazuma, region je i dalje u haosu, razdijeljen međuetničkim tenzijama i demokratskim nazadovanjem, piše u svojoj analizi časopis American Interest.


Ekonomija - datum: 2019-09-10 OPTIMISTIČNE NAJAVE MINISTRA SAOBRAĆAJA OSMANA NURKOVIĆA\nProšle sedmice postavljeni prvi metri asfalta Obećava vožnju autoputem krajem 2020.\nGradnja prve dionice autoputa Bar–Boljare trebalo bi da bude završena do septembra naredne godine, saopštio je ministar saobraćaja Osman Nurković i dodao da se radovi izvode po najvišim evropskim i svjetskim standardima.\n– Zadovoljni smo dinamikom. Na osnovu dosadašnjih rezultata, očekujemo da svi radovi konačno budu gotovi do septembra iduće godine i da prvi automobili krenu autoputem od Podgorice prema Kolašinu i dalje – rekao je Nurković Anteni M i dodao da je tolerancija na nultom nivou što se tiče kvaliteta.\n– Imamo više nivoa kontrole i tu je, prije svega, međunarodni nadzor, zatim Monteput kao upravljač projektom i Komisija za tehnički prijem radova. Dakle, na svim nivoima se kontroliše svaki kubik ugrađenog betona, svaki metar puta, a sada i prvi metri asfalta koji će se detaljno analizirati i ocijeniće se da li je u skladu sa zahtjevima najviših evropskih standarda – rekao je Nurković.\nNurković je nedavno boravio u Londonu i kazao da je imao susrete sa nekoliko britanskih kompanija koje su zainteresovane za drugu i treću dionice autoputa.\n– Jasno sam podvukao da će postupak u nastavku radova biti transparentan i dostupan svim potencijalnim izvođačima, ali na bazi konkurencije – izjavio je Nurković i dodao da niko neće biti privilegovan.\n– Ne možemo odabrati nekoga, bilo da se radi o evropskoj ili kineskoj kompaniji, ako nije konkurentan sa cijenama, rokovima i kvalitetom – zaključio je Nurković.\nâPrioritetna dionica od Smokovca do Mateševa će bez kamata i drugih troškova koštati oko 900 miliona eura.


Drastično opada broj vakcinisanih MMR-om u Srbiji - Nedeljnik\nDrastično opada broj vakcinisanih MMR-om u Srbiji\nVakcinisanje dece u Novom Pazaru i Tutinu u prvoj i drugoj godini životne dobi, za prvih šest meseci ove godine dosta je nisko i iznosi 19 odsto, za razliku od istog perioda prošle godine kada je obaveznom imunizaciom obuhvaćeno 64 odsto te populacije\nZavod za javno zdravlje u Novom Pazaru saopštio je da je u prvoj polovini ove godine procenat vakcinisanja dece u prvoj i drugoj godini žviota dosta nizak, piše list "Danas". Direktor ove zdravstvene ustanove Šefadil Spahić naglašava da je u prvom ovogodišnjem polugođu svaka peta beba u Novom Pazaru primila obaveznu MMR vakcinu protiv zaušaka, malih boginja i rubeola.\nVakcinisanje dece u prvoj i drugoj godini životne dobi, za prvih šest meseci ove godine dosta je nisko i iznosi 19 odsto, za razliku od istog perioda prošle godine kada je obaveznom imunizaciom obuhvaćeno 64 odsto te populacije, objašnjava Spahić i kaže da je situacija u opštini Tutin "nešto bolja, gde je taj procenat 26,8, a prošle godine bio je, čak, 98 odsto".\nOvi podaci idu u prilog konstataciji doktora Spahića da "drastično opada imunizacija dece i da je aplikacija MMR vakcine u Novom Pazaru i Tutinu neuspešna, jer je poželjno da se vakciniše 95 odsto dece u prvoj i drugoj godini života". On upozorava da ukoliko dete ne primi MMR vakcinu, "ima velike šanse da oboli od morbila, rubeola i zaušaka, a to su sve visokorizične bolesti, koje ostavljaju ozbiljne posledice na zdravlje i koje se brzo šire i mogu da izazovu epidemiju."\nNe može da se dođe do pouzdanih podataka da li je na ovom području podneto i koliko prijava protiv roditelja koji odbijaju da vakcinišu svoju decu MMR vakcinom. Takvi roditelji rizikuju da zarade novčane kazne od 30.000 do 150.000 dinara, kako propisuju odredbe Zakona o zaštiti stanovništva od zaraznih bolesti.


TV Most - "Budite svesni posledica, za Fijat, za KG, za sve"\nVlada i Ministarstvo privrede apeluju na predstavnike radnika i radnike u Fijatu da okončaju štrajk i da budu svesni posledica ukoliko to ne učine.\nKako se navodi u saopštenju, ministarstvo i vlada ostaju u potpunosti posvećeni tome da se sa radnicima nađe rešenje, ali i da im se pruži podrška u njihovim zahtevima.\nMeđutim, za to je potrebno da se okonča štrajk i da se započnu razgovori sa predstavnicima kompanije oko rešavanja problema za koje radnici smatraju da su važni.\nKako se navodi, Fijat nije važan samo za radnike i njihove porodice, već i za čitavu Srbiju.\n"Ministarstvo apeluje na predstavnike radnika i radnike u kragujevačkom Fijatu da budu svesni posledica koje može da ima sve ovo što se u protekle dve nedelje dešava, pre svega, za Fijat, za grad Kragujevac i celu Srbiju i apelujemo da se započnu razgovori sa predstavnicima kompanije", navodi se u saopštenju.\nMinistarstvo i Vlada poručuju da su na raspolaganju Štrajkačkom odboru i radnicima 24 časa svakog dana, što potvrđuju i razgovori koji su vođeni do duboko u noć u više navrata.\nKako se ističe, predsednica Vlade i predstavnici ministarstva su insistirali na razgovorima svih strana i izrazili su spremnost da se otvore sva važna pitanja, a ističu se četiri:\nda se u saradnji sa gradom Kragujevcem reši prevoz radnika u večernjim časovima, što je potvrdio i gradonačelnik Kragujevca;\nda se uvede „bonus efikasnosti“ od 2017. godine koji će se isplaćivati u februaru svake godine za prethodnu godinu i koji će ući u nove kolektivne ugovore o kojima će se odmah ući u pregovore;\nda će se, i pored toga što je u poslednjih osam meseci FIAT obezbedio dva povećanja plata - u novembru 2016. i martu 2017. godine, razgovarati o dodatnom povećanju plata.\n"Štrajkački odbor FIAT-a je smatrao da je sve ovo nedovoljno i jedino na čemu su insistirali je da Vlada garantuje osnovnu platu od 45.000 dinara, što nije moguće u ovom trenutku, u skladu sa Ustavom i Zakonom", navodi Ministarstvo.\nKako je ranije objavljeno,radnici u Fijatu traže veću platu, a trenutno je osnova 38.500 dinara, ne računajući bonus za Novu godinu, toplo obrok i regres, a uz ti imaju obezbeđenu hranu u kantini. To sve ukupno iznosi između 42.000 i 43.000 ukupnih mesečnih primanja.\nPovećanja su, kako je navedeno, bila u novembru 2016. i martu 2017. godine, a Fijat obezbeđuje i stipendije za osnovne i master studije za decu zaposlenih, a plaća i deo troškova za obdanište za decu.\nI pre započinjanja štrajka, radnici su sa kompanijom započeli pregovore oko novih kolektivnih ugovora u koji bi bio uključen i tzv. "bonus efikasnosti", koji bi se isplaćivao svake godine u februaru.


Krčmarević novi trener sarajevskog Željezničara - SPORTSKI ŽURNAL\nKrčmarević novi trener sarajevskog Željezničara\nBivši selektor mlade reprezentacije Srbije na Grbavici\nSlobodan Krčmarević imenovan je juče za trenera Željezničara. Bivši selektor mlade reprezentacije Srbije potpisao je jednogodišnji ugovor sa vicešampionom Bosne i Hercegovine, čime se posle odlaska s klupe Orlića vraća da radi na prostorima nekadašnje Jugoslavije.\n- Došao sam u klub sa velikom tradicijom, jedan od najvećih u našem regionu. Retko se sreće čovek kakav je Senad Misimović, predsednik Željezničara i uspešan privrednik. On i njegovi saradnici insistirali su na dužoj saradnji, ali nisam želeo da se obavežem na više od 12 meseci pošto trenerski posao uvek zavisi od rezultata. Uželeo sam se rada na području koje najbolje poznajem, od sredine 2009. radio sam samo u inostranstvu – podsetio je Krčmarević u telefonskom razgovoru nepunih dva sata posle dogovora sa Sarajlijama.\nNekadašnji as Partizana, OFK Beograda i kiparskog Apolona, pored mlade reprezentacije Srbije sedeo je na klupi selekcije Kazahstana do 21 godine i prvoligaša Žetisua, na Kipru je vodio Apolon, Anortozis i Doksu, a u poslednje dve godine radio je u Rudaru iz Velenja i Pobedi iz Prilepa.\n- Moj novi klub je jako ambiciozan, osvojio je kup prošle sezone, propuštao šansu za titulu u poslednja dva prvenstva. Trofej šampiona na Grbavici nije završio pet godina, cilj nam je da budemo najbolji sledeće sezone i ostavimo dobar utisak u kvalifikacijama za Ligu Evrope. Željezničar veliku pažnju poklanja i mladim igračima, podseća me na OFK Beograd iz najboljih dana, voleo sam da radim sa Kolarovim, Ivanovićem, Rakićem, Rajkovićem...\nSlobodan Krčmarević je zadovoljan igračkim kadom Sarajlija, ali smatra da bi brzo trebalo povlačiti poteze u prelaznom roku jer za nešto više od mesec dana sledi prvi evropski izazov.\n- Početak priprema zakazao sam za 11. jun. Imamo dosta kvalitetnih igrača, videćemo šta nam je još potrebno za uspeh u narednoj sezoni – istakao je naslednik Admira Adžema na klupi „Želje”.\nŽeljezničar eliminisan u prvom kolu kvalifikacija za Ligu Evrope\nFudbaleri Željezničara se vratili iz Izraela, idu u izolaciju\nZakarić stiže u Partizan, Željezničaru 150.000 evra


Viber savetovalište „Bebiron“ doniralo je porodilištu u Gračanici određenu količinu medicinke opreme i materijala.Porodica i negovanje pravih porodičnih vrednosti je nešto čemu svi treba da težimo i to je ono što smo osetili ovde u Gračanici“, rekla je direktrorka „Bebirona“ Valentina Katić prilikom uručivanja vrednih poklona.\nDirektorka besplatnog viber savetovališta „Bebiron“ Valentina Katić obišla je danas, porodilište u Gračanici i donirala neophodan materijal za bolji rad, a porodiljama aparate koji će im olakšati materinstvo.\n„Danas smo u Gračanici, u danima kada se obeležava Međunarodna nedelja porodice, da uručimo donaciju, zato što je ovde prošle godine rođen rekordan broj beba, više od 300. Porodica, negovanje pravih porodičnih vrednosti je nešto čemu svi treba da težimo i to je ono što smo osetili ovde u Gračanici“, rekla je Katićeva, koja je pored neophodnog materijala porodilištu, uručila i manje aparate porodiljama koje će im olakšati materinsvo.\nNa uručenoj pomoći zahvalili su doktori Bratislav Lazić i Nenad Šulović, a u ime opštine Gračanica direktor zdravstva Aleksandar Popović.\nPosle porodilišta u Gračanici, direktorka viber savetovališta „Bebiron“ Valentina Katić posetila je i opštinu Gračanica, gde je razgovarala sa predsednikom Srđanom Popovićem, kojeg je upoznala sa misijom i ciljevima savetovališta. Popović se u ime opštine Gračanica zahvalio na današnjoj poseti i donaciji porodilištu u Gračanici.\nBesplatan projekat – savetovalište „Bebiron”, uz podršku Ministarstva zdravlja i grada Beograda, pokrenut je krajem prošle godine sa ciljem da pruži savetodavnu pomoć trudnicama, mamama i tatama.\nKEDS: Sutra dva sata bez struje\n„Eksperimental fest“ – velika letnja di-džej žurka u Gračanici\nPlakatima i flajerima podsećamo se na Dan planete Zemlje\nObjavljeno 14. maja 2018. by Ivan MiljkovićU kategoriji DruštvoTagged "Bebiron", Gračanica, pomoć, porodilište\n18. septembra 2019., 09:18